БЕШӘКЕЛӘ ҠЫМЫҘ БЕШЕЛӘ\n23 Июнь 2020, 19:03\nБынау ҡурып алып барған эҫелә Бешәке йәйләүенән ҡымыҙ алып, боронғо ата-бабаларыбыҙса күләгәлә ҡымыҙ эсеп ятыуҙан да уңайы юҡ!\nЯуымбай уҙаманы, фермер Фәһим Хәйбуллиндың ҡымыҙ йәйләүе быйыл да тәбиғәттең иң матур урынында йәйләй – эргәлә бағыр-бәрҙеле теш сатнатыр һыулы Бешәке, уңда – Элгеләү теҙмәләре, ҡасҡы Йосоп алтын-көмөшөн йәшергән Ташһандыҡ ҡаяһы аҫтындағы тау бите, йәмле Бешәке буйҙары... Хас әкиәттәгесә: ҡолондары сырҡырай, бейәләре кешенләй, айғырҙары беҙҙе - сит-ятты күреп, ҡолағын ҡайсылап ризаһыҙлыҡ белдереп, һырт ҡуя.\nЯуымбайҙан заман “тимер ат”ында йөрөп эшләүсе бейә һауыусылар Альбина Хәйбуллина менән Рәмзиә Ҡарасурина яңы ғына йәйге йорттоң ишеген шарран-яра асып ебәреүгә, ҙур көбөләрҙә әсеүе етеп ултырған кисәге ҡымыҙҙың ҡырҡыу еҫе танауға килеп тә бәрелде. Аҡ халаттарын кейеп, беләктәренә күнәсектәрен аҫып, һауынсылар иртәнге һауынға ашыға. - Йәйләүгә 9 июндә генә сыҡтыҡ. Былтыр 28 майҙа 30 баш бейә бәйләгән булһаҡ, быйыл, ҡарт бейәләрҙе тотоноу сәбәпле, әлегә 16 баш ҡына һауын бейәбеҙ бар. Яҙ башынан 1-2 ҡолондо бүре ашаны, береһе аяғын имгәтеп ята. Мал ҡазаланмай тормай – былтыр көҙ бүре бер көндә ете ҡолондо тәләфләне.\nЙылҡыларҙы Вилдан Вәлиев көтә. Беҙ Рәмзиә менән бейәләрҙе әлегә көнөнә дүрт тапҡыр һауабыҙ. Ҡымыҙ һораусылар күп, хатта өлгөртөп булмай. Көндәлек һауым әлегә 4 0 - 5 0 литр тирәһе, ҡолонлаясаҡ бейәләр бар. Литр ярымлыҡ пластик шешәләрҙәге ҡымыҙҙы 200 һумдан һатабыҙ. Туйға, юбилейҙарға әле заказдар алмай торабыҙ - күмәртәләп бер кешегә биреп ебәрһәң, башҡаларға ҡалмай, ә ҡымыҙ һораусылар артҡандан-арта, - ти Альбина Зәкир ҡыҙы.\nЭйе, бынау тажвирус арҡаһында быйыл сит илдәргә йөрөү тыйылып торғас, үҙҡурсаланыуҙан зарыҡҡан бик күптәр “тимер ат”ының башын Бөрйән яҡтарына борҙо, тиһәң дә хата булмаҫ. Үҙебеҙҙекеләр ҙә, ситтәр ҙә башҡорттоң данлыҡлы һәм шифалы милли эсемлеген – ҡымыҙын көҫәй. Бешеп кенә өлгөр! Мәһәҙей ҡыҙҙары – Яуымбай килендәре Альбина менән Рәмзиәнең ҡулдары ғына талмаһын да ҡолон-бейәләр һау булһын!


Иҫкәртелгән, тимәк, ҡоралланған | ГТРК «Башкортостан» — Новости Уфы и РБ\n19 июня 2015 — 15:51\nЙәй миҙгеле Башҡортостан таможняһы хеҙмәткәре өсөн өҫтәмә мәшәҡәттәр осоро. Баш ҡаланың һауа вокзалына донъяның төрлө дәүләттәренән ҡайтыусы юлсылар багажын тикшереү һәм тыйылған әйберҙәрҙе асыҡлау бермә-бер арта. Сәйәхәтселәр үҙ сумкаларында тәмәке ҡабынан келәмдәргә тиклем йәшерергә тырыша. Һалҡын ҡоралдарҙы, мәҫәлән, Төркиә, Таиланд йүнәлешенән йышыраҡ алып ҡайталар. Урта Азиянан иһә көнкүреш техникаһы, запас частәр ташыйҙар. Сәйәхәтселәр Рәсәй ҡануниәтен ныҡлап белмәһә лә, сит илдәргә индереү, йәки сығарыу сикләнгән тауарҙар исемлеге менән яҡшы таныш, тиҙәр таможня хеҙмәткәрҙәре. Евро һәм долларға хаҡтарҙың артыуы сәбәпле күстәнәскә спиртлы эсемлектәр алып ҡайтыусылар һаны ҡырҡа аҙайған. Сәйәхәтселәр хәҙер сувенирҙарға өҫтөнлөк бирә.\nРәсәй сиген үткәндә багаждағы һәр әйбергә иғтибарлы булыу талап ителә. Беҙҙең илгә тәмәке, спиртлы эсемлектәр генә түгел, ә картуф индереү ҙә ҡәтғи тыйылған. Әгәр ҙә һеҙҙең әйберҙәрегеҙ араһында үлән орлоғо, 10 ҡап тәмәке, ағас үҫентеләре, декларацияға индерелмәгән ун мең евро, ошо уҡ күләмдә америка доллары бар икән – был административ эш ҡуҙғатыу менән янай.Ялға юлланыусыларға тағы ла бер кәңәш бирә таможня хеҙмәткәрҙәре. Сәфәр һуңы күңелһеҙ тамамланмаһын өсөн Рәсәй ҡануниәтен иҫтән сығармау. Иғтибарлы булыу әлегә бер кемгә лә зыян килтергәне юҡ.


Ҡырмыҫҡалы районында сыуаштарҙың сигеү эштәре күргәҙмәһе үтәсәк\n16 Август 2011, 19:01\nҠырмыҫҡалы районының «Суук-Чишма» тарихи-мәҙәни үҙәгендә «Сыуаш ҡатындарының сигеп биҙәлгән донъяһы» сигеү эштәре күргәҙмәһе үтәсәк. Унда милли биҙәү-ҡулланма сәнғәте оҫталары йыйыласаҡ, улар өсөн үҙәк мөдире Светлана Матвеева сәйлән менән сигеү буйынса мастер-класы үткәрәсәк.\nШулай уҡ бында «Уллах» театрлаштырылған тамашаһы үтәсәк. Уның сиктәрендә сыуаштарҙың борон үткәрелгән кис ултырыу йолалары күрһәтеләсәк. Сарала Ҡырмыҫҡалы районының биш сыуаш фольклор ансамбле ҡатнашасаҡ.\nСигеү эштәре күргәҙмәһе менән тамашаның бер көнгә тура килеүе осраҡлы түгел. Сыуаштарҙа Уллах туранан-тура тегеү эштәре менән бәйле. Борон ҡыҙҙар кис ултырғанда йөн иләгән, балаҫ һуҡҡан, күлдәк теккән. Бындай йолалар ҡайһы бер сыуаш ғаиләләрендә бөгөн дә популяр. Йыш ҡына бындай саралар ҡыҙыҡһыныуҙар буйынса клубтарға әүерелә.\nКүргәҙмә һәм «Уллах» 27 августа үтәсәк. Башлана 21.00 сәғәттә.


Башҡортостанда сатлама һыуыҡтар ҡотора | ГТРК «Башкортостан» — Новости Уфы и РБ\n25 февраля 2021 — 15:54 ГТРК «Башкортостан»\nСиноптиктар мәғлүмәттәренә ҡарағанда, һауа температураһы айырым райондарҙа 40 градусҡаса төшкән. Бындай һыуыҡтар 27-се февралгә тиклем һаҡланыр, тип көтөлә. Ошондай шарттарҙа юл хәрәкәте именлеге дәүләт инспекцияһы алыҫ юлға сыҡмаҫҡа кәңәш итә. Һауа торошон күҙаллаған төрлө агентлыҡтарға ышанғанда, тап 27 февралдән йылыта башлай. Йәғни, көндәр яҙға тартасаҡ. Әле Башҡортостанда уртаса һауа температураһы норманан 8-10 градусҡа түбәнерәк. Ғалимдар һауа торошоноң һалҡынайыуын ер шарында климаттың үҙгәреүе менән аңлата.


Ырҙында эштәр гөрләй » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Ырҙында эштәр гөрләй\nЫрҙында эштәр гөрләй 29.08.2017 // Йәмғиәт\nУраҡ эштәре Ауырғазы районы хужалыҡтарында ла тулы ҡеүәтендә бара. Иң мөһиме, игенселәрҙең күңеле тыныс, сөнки техникалар төҙөк, яғыулыҡ алдан әҙерләнгән. Көндәр генә аяҙ торһон, ти улар.\n“Дуҫлыҡ” ауыл хужалығы етештереү кооперативының үҙәге Сәмәндә урынлашҡан. Әйткәндәй, хужалыҡ элиталылар рәтенә инә. Сөнки бында 20 йылға яҡын бойҙай һәм арпаның иң юғары сорттарын үҫтереү менән шөғөлләнәләр. Быйылғы ашлыҡ бигерәк тә шәп уңған. Гектарынан уртаса 34 центнер уңыш алалар. Бер үк ваҡытта ужым культураларын сәсеүгә лә төшкәндәр. Сәсеүҙә биш агрегат эшләй. Сергей Иванов, Таһир Ғәлләмов, Георгий Александров, Сергей Иванов киләһе уңышҡа нигеҙ һалыуҙа алдынғылыҡ күрһәтә. Мал аҙығы ла әҙерләйҙәр. Силос һалғандар.\nБөгөнгө көндә мең гектарҙан ашыу ер эшкәртелгән дә инде. Әйткәндәй, хужалыҡ барлыҡ ер эштәрен дә үҙҙәренең көсө менән башҡара, ситтән көс йәлеп итмәйҙәр. Әлеге көндә “Дуҫлыҡ”тың заманса алты комбайны бар. Ошо көндәрҙә тағы ла берәү өҫтәләсәк. Ғөмүмән, ҡоролма-ҡорамалдарға ҡытлыҡ юҡ хужалыҡта. Һуңғы өс йылда ғына йәмғиәт 120 миллион һумлыҡ техника һатып алған. Заманса орлоҡ киптергес, ырҙын табағы, келәттәр — барыһы ла төҙөк, ҡараулы. Әйткәндәй, орлоҡ киптергестә сәғәтенә 500 тонна ашлыҡ эшкәртелә. “500 ферма” программаһы сиктәрендә һөтсөлөк фермалары ла заманса йыһазландырылған. Ҡеүәтле һөт, һыу үткәргестәр, һыуытҡыстар урынлаштырылған.\nБөгөнгө көндә хужалыҡтың 3500 баш һыйыр малы бар, шуларҙың 800-ҙән ашыуы һауын һыйыры. Стәрлетамаҡ ҡалаһының “Аллат” һөт комбинатына көн һайын 12 тонна аҡ тапшыралар. Тоҡомсолоҡ репродукторы булараҡ, симменталь тоҡомло таналар, үгеҙҙәр ҙә үрсетеп һаталар. Айырыуса Ырымбур өлкәһе, Пермь крайы эшҡыуарҙары менән тығыҙ хеҙмәттәшлек булдырылған. Мал һатып ҡына йәмғиәт йылына 10 миллион һум килем ала.\n— Бер уңыш та еңел бирелмәй, күп көс, тырышлыҡ йәлеп итергә кәрәк. Хеҙмәткәрҙәргә, уларҙың эш шарттарына иғтибарлы булыу ҙа мөһим роль уйнай. Кредит ҡулланмайбыҙ, тик үҙебеҙҙең аҡсаға йәшәйбеҙ. Эш хаҡын да ваҡытында түләп барабыҙ, коллектив ағзаларын шифаханаға ла ялға ебәрәбеҙ. Әйткәндәй, быйыл мең гектарҙа көнбағыш, 500 гектарҙа шәкәр сөгөлдөрө ултыртҡайныҡ, уңыштары ҡыуандыра. Шишмә, Мәләүезгә оҙатмаҡсыбыҙ, — ти “Дуҫлыҡ” ауыл хужалығы етештереү кооперативы рәйесе, Башҡортостандың атҡаҙанған ауыл хужалығы хеҙмәткәре Зиләүер Мәҡсүтов.\nХужалыҡҡа 12 ауыл инә, коллектив 330 кешенән тора. Кадрҙарға ҡытлыҡ юҡ. Ололарға алмашҡа йәштәр етерлек. Йәмғиәткә эш һорап килеүселәр ҙә күп, сөнки бында хеҙмәт хаҡы юғары, теләгәндәр ашлығын да, быҙауын да ала. Бесән-һалам бушлай таратыла. Зиләүер Хәйҙәр улы комбайнерҙар Камил Ниғмәтйәновты, Дмитрий Петров, Айҙар Ғәлләмов, Вәлийән Йәрмөхәмәтов, водителдәр Николай Иванов, Юрий Алексеев, Фаяз Баймановты маҡтап телгә алды.\nТөбәктең эре хужалыҡтарынан һаналған “Наумкин” яуаплылығы сикләнгән йәмғиәтендә лә эштәр ҡыҙыу бар. Хужалыҡтың 10 мең гектар ере бар. Баҫыуҙарҙа биш комбайн эшләй. Техника паркының бай булыуы ла кампанияны ваҡытында һәм бер ниндәй тотҡарлыҡһыҙ үткәреп сығырға ярҙам итәсәк.\n— Беҙҙең продукцияға ихтыяж һәр саҡ ҙур булды. Шуға ла уны һатыу буйынса ҡыйынлыҡтар юҡ, күп кенә ауыл хужалығы предприятиелары менән уңайлы килешеүҙәр төҙөлгән, – ти “Наумкино” хужалығы идарасыһы Любовь Александрова.\nХужалыҡта ҡайҙа ла тәртип, иҫәп-хисап ваҡытында атҡарыла. Игенселек менән бер рәттән төп йүнәлеш итеп малсылыҡ тармағын да алғандар. Наумкин, Мәҫәле, Төрөмбәт ауылдарындағы өс һөтсөлөк фермаһында ике мең башҡа яҡын һыйыр малы аҫрала. Шуның 500-ө – һауын һыйыры. Белгестәр белдереүенсә, һауын һыйырҙарын ишәйтеү үҙҙәре үҫтергән таналар иҫәбенә бара. Уҙған йыл ғына ла 60 баш өҫтәлгән. Бынан тыш малҡайҙарҙы Киров өлкәһенән дә һатып алғандар.\nЕтәкселек киләсәктә агрофирманы тоҡомсолоҡ заводы итеп күрергә хыяллана, ә бының өсөн бөтә уңайлы шарттар бар. Йәмғиәт үҙ көсө менән заманса алты һөт үткәргес, һыуытҡыс урынлаштырған. Бөгөн һауынсылар элекке кеүек биҙрә, феләк күтәреп этләнмәй.\nӘлеге көндә 218 гектар майҙанда ужым арышы йыйып алынған, уның гектар ҡеүәте 34 центнер тәшкил итә. Шулай уҡ 193 гектарҙа ужым бойҙайы, 293 гектарҙа тритикале һуғып алғандар. Ямғырлы йыл булһа ла, иген уңған. Көндәр аяҙ торһа ошо арала арпа, бойҙай, ҡарабойҙайға ла төшмәкселәр. Бер рәттән мал аҙығы әҙерләү кампанияһы ла бара. Күп йыллыҡ үләндәр сабылған, һигеҙ мең тонна сенаж соҡорҙарға һалынған да инде. Кукуруз да уңған. Уны ла ошо арала йыйып, силосҡа һаласаҡтар.\nХужалыҡта 160 кеше иҫәпләнә. Уларға көнөнә ике тапҡыр йылы аш тәҡдим ителә. Эшселәрҙе эш урынына ике “ГАЗель” машинаһы ташый. Йәмғиәттә төҙөлөш, төҙөкләндереү эштәре йыл әйләнәһенә дауам итә. Әлеге көндә ике яңы һөтсөлөк фермаһы, силос соҡорҙары төҙөлә.\n– Беҙҙең йәмғиәт башҡаларҙан бер нимәһе менән дә айырылмай. Тырышып эшләгән кешегә йөҙ менән боролоп, шарттар тыуҙырырға ғына кәрәк, – ти йәмғиәт идарасыһы Любовь Александровна.\nЕтәкселек алдынғы механизаторҙар Юрий Ефимовты, Александр Васильевты, водителдәр Анатолий Осиповты, Ришат Залиловты, Владислав Семеновты һәр яҡлап маҡтап телгә алды.


Ябай халыҡ менән осрашыу йәмәғәтселекте борсоған проблемаларҙы, идара итеү системаһындағы етешһеҙлектәрҙе асыҡларға, чиновниктарҙың эшен баһаларға ярҙам итә\nБыл турала Республика башлығы төрлө мөрәжәғәттәр менән килеүселәрҙе ҡабул иткән мәлдә белдерҙе. Кешеләрҙе төрлө мәсьәләләр борсой. Берәүҙәр Сипайловоның «Ҡашҡаҙан» паркындағы урманды, икенселәр һөт кухняһын һаҡлап ҡалыу теләге менән яна, бәғзеләрҙе воркаут фестивален ойоштороу йәки Гватемалела майа ҡәбиләһе өсөн клиника төҙөү хаҡында хыяллана.\nБыл кадрҙар быйыл Әлшәй районында төшөрөлгән. Турникта осҡон һымаҡ әйләнгән егеттәр воркаут менән шөғөлләнә, быйыл улар Өфөлә ошо спорт төрө буйынса Евразия фестивален ойошторорға ла ниәтләй.\nВоркаут хәрәкәте республикала 4 йыл элек барлыҡҡа килгән, ошо арала егеттәр үҙ тырышылыҡтары менән 10 майҙансыҡ төҙөгән, төрлө саралар үткәргән. Беҙҙә воркаут яңы үтеп инһә лә сит төбәктәрҙә ул киң таралған, шуға күрә Өфө фестиваленә килергә теләк белдереүселәр күп.\nӘ бына Стәрлетамаҡтан килгән әсәйҙәрҙе һөт кухняһының булмауы борсой. Был учреждениела күп балалы һәм аҙ тәьмин ителгән ғаиләләрҙә тәрбиәләнеүсе сабыйҙарға һөт ризыҡтары таратыла. Ә Стәрлетамаҡта ул ябылған, әсәләргә кефир, эремсек урынына ҡоро һөт ҡатнашмалары бирелә. Гүзәл заттар әйтеүенсә, улары ла ваҡытында таратылмай, икенсенән сифатһыҙ, ҡулланырлыҡ түгел. Һөт илендә йәшәп тә сабыйҙарға үҙебеҙҙең һөт ризыҡтарын бирә алмайбыҙ, тип зарлана ҡатын-ҡыҙҙар.\nРеспублика башлығы һорауҙы контролгә алырға ҡушты. Сөнки бөгөн һөт кухнялары менән бәйле проблема күп ҡалаларға хас. Мәҫәлән, Өфөлә ул берәү генә ҡалған. Социаль өлкәгә ҡағылған тағы бер һорау менән табип-инфекционист Виктория Валикова мөрәжәғәт итте. Ул Гватемалела майа ҡәбиләһе өсөн клиника төҙөү ниәте менән яна. Сөнки төбәктә тәүге медицина ярҙамы күрһәтеү урыны юҡ, майалар әле булһа ла өйҙә, кендек әбейҙәре ҡулында бала таба, төрлө сирҙәрҙән ҡырыла. Табип тейешле сумманың күбеһен, йәғни 1 миллиондан ашыу аҡсаны социаль селтәрҙәр аша йыйған, эш «Ер сигендәге клиника» проекты сиктәрендә башҡарыла. Өфө табибы февраль аҙағында юлға сыға, тейешле урынға маршрут Америка, Мексика аша ята.\nРеспублика башлығы мәрхәмәтле табипҡа мәғлүмәти ярҙам күрһәтәсәктәрен дә белдерҙе. Осрашыуҙа шулай уҡ ер, торлаҡ менән бәйле проблемалар күтәрелде, «Ҡашҡаҙан» паркындағы урманды һаҡлау буйынса ла мөрәжәғәттәр булды. Рөстәм Хәмитов һәр һорауға ентекле яуап бирҙе.\nҺорауҙар төрлө, әммә был кешеләрҙең йәшәү рәүеше оҡшаш. Улар тирә-йүндәге ваҡиғаларға, проблемаларға битараф түгел. Һәм тап әүҙем кешеләр йәмғиәтте алға этәреүсе көс булып тора.


ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38 ул. Ленина, 38


Ил хәстәрен йөкмәп иңенә » Башҡортостан гәзите\nИл хәстәрен йөкмәп иңенә\nӘбйәлил юл төҙөү-ремонтлау идаралығына сирек быуат етәкселек иткән, Башҡортостандың атҡаҙанған төҙөүсеһе, Башҡортостан Республикаһының икенсе саҡырылыш Дәүләт Йыйылышы – Ҡоролтай депутаты Мирхәт Зиннәт улы Рәжәпов әле “Башкиравтодор” асыҡ акционер йәмғиәтенең генераль директоры урынбаҫары вазифаһын биләй. Ошо көндәрҙә ул үҙенең 60 йәшлек күркәм юбилейын билдәләй.\nИр-егеттең аҫылы ил эшендә һыналыр, ти халыҡ мәҡәле. Был төбәктә юлдарҙың яңырыуын Мирхәт Рәжәпов исеме менән бәйләйҙәр: ил эшен иңенә йөкмәп, тыуған төйәген яҡшы тормошҡа әйҙәгән етәксенең исеме – халыҡ күңелендә, яҡташтары уның менән хаҡлы ғорурлана, рәхмәт әйтә. Юл төҙөлөшө – тормошобоҙ артерияларын сафҡа индереү – уның ғүмерлек һөнәре булды.\nНи генә тимә, таһыллыҡ, тәүәккәллек, етәкселек итеү сифаттары ҡандан да килә. Уның нәҫел тамырҙары күренекле тархан Шағәле Шаҡман исеменә барып тоташа. XVIII быуат урталарында ул Ҡаҙмаш ауылына нигеҙ һала.\nМирхәт Зиннәт улының ике нәҫеле – Влас Рамаҙан улы менән Моталлап Әбүталип улы Рәжәповтар үҙ ваҡытында Әбйәлил ерендә күренекле шәхестәр булған. Влас Рамаҙан улы – Озерный бүлексәһенең алдынғы эшсеһе булараҡ СССР Юғары Советына депутат итеп һайланған Ленин ордены кавалеры. Әбйәлил районы иҡтисадын үҫтереүгә күп көс һалған шәхес. Моталлап Әбүталип улы иһә – дәүләт эшмәкәре. Халҡы өсөн ҙур эштәр башҡарып (ул Тамъян-Ҡатай кантоны етәксеһе була), байтаҡ уңышҡа өлгәшә. Шул арҡала ҡайһы берәүҙәргә оҡшамай – яла яғалар. 1938 йылда репрессия ҡорбаны булып, 1957 йылда ғына аҡлана, намыҫлы исеме халыҡҡа ҡайтарыла.\nЙәнә туғандарынан Хәйбрахман Рәжәпов – БАССР-ҙың атҡаҙанған механизаторы, Хеҙмәт Ҡыҙыл Байраҡ ордены кавалеры. Баймөхәмәт Рәжәпов – халыҡ мәғарифы өлкәһендә эшләгән билдәле шәхес. Район халыҡ мәғарифын үҫтереүгә көс һалған Әҡсән Илһамов һәм Башҡортостан Фәндәр академияһы академигы, физика-математика фәндәре докторы Марат Илһамов менән әсәй яғынан туғандар.\nАта-әсәһенең – фронтовик Зиннәтулла Рәжәповтың, яңғыҙы дүрт баланы аяҡҡа баҫтырған Маһикамал Абдулла ҡыҙының – рух ныҡлығын, күңел бөтөнлөгөн аманат итеп алған Мирхәт Зиннәт улы ауырлыҡтар алдында баш эймәй, уларҙы еңеү юлдарын эҙләй, һәр саҡ алға ынтыла. Ул бик йәшләй атайһыҙ ҡалып, ауыл тормошоноң бөтә ауырлығын үҙ елкәһендә татый. Ғөмүмән, ғаиләләге дүрт бала ла эшһөйәр, иҫ киткес теремек, булдыҡлы булып үҫә, йәмғиәт өсөн файҙалы шәхестәр булып, тормошта үҙ урынын табып, абруй яулап йәшәйҙәр. Тырыш, уҡыуға һәләтле егет Ҡаҙмаш һигеҙ йыллыҡ, артабан Амангилде урта мәктәптәрендә белем алғандан һуң Өфө авиация институтына уҡырға инә.\nУҡыу йортон тик яҡшы билдәләргә генә тамамлаған Мирхәткә кафедрала эш тәҡдим итәләр. Тик ул Тыуған ил алдындағы изге бурысын үтәргә ҡарар итә, ә ике йылдан һуң Әбйәлиленә әйләнеп ҡайта. Юғары белемле, хәрби хеҙмәттә сынығыу үткән йәш белгесте район етәкселеге ҡуш ҡуллап ҡаршы ала, ремонт-техник хеҙмәтләндереү предприятиеһына эшкә йүнәлтә. Уны комбайндар цехы етәксеһе итеп ҡуялар, бер аҙҙан партия секретары итеп һайлайҙар.\n1988 йылда үҙ эшенә яуаплы ҡараған йүнсел, булдыҡлы белгесте Әбйәлил юл төҙөү-ремонтлау идаралығына етәксе итеп тәғәйенләйҙәр. Идаралыҡты ҡабул итеп алғанда кадрҙар етешмәй, бер нисә дана ғына техника саҡ “тын ала”. Ә юлдар бөтөнләй насар хәлдә була.\nҘур сәм менән бурысына тотона йәш белгес. Яңы техника алып, матди базаны нығытмайынса эш алға китмәйәсәген аңлай. Тәүге экскаваторҙар, бульдозерҙар, автогрейдерҙар һатып алына. Битум һаҡлағыс, ике асфальт-бетон заводы, таш ваҡлаусы ҡоролма төҙөлә. Хеҙмәт етештереүсәнлеге артҡандан-арта бара, табышлы эшләгән ойошмаға эшсе кадрҙар ағыла...\nКөньяҡ Уралдың урманлы, тау-ташлы ҙур майҙанын биләгән Әбйәлил районы, ниһайәт, яҡшы юл селтәре менән сыбарлана башлай. Асҡар – Красная Башкирия, Асҡар – Таштимер, аэропорт – элеватор маршруттары тәүгеләрҙән булып тип-тигеҙ асфальт юлға төрөнә.\nБер аҙҙан 450 кеше эшләгән коллектив ҙур күләмдәге эштәрҙе сифатлы атҡарырлыҡ көскә эйә була, Башҡортостандағы 54 район араһында иң ҡеүәтле һәм табышлы эшләгән ойошма иҫәбенә инә. Шул йылдарҙа республика әһәмиәтендәге Сермән – Баймаҡ, Асҡар – Хәлил йүнәлештәрендәге төҙөлөштә Әбйәлил эшселәренең ҡул йылыһы, аҡыл көсө һалына. Шулай итеп, Көньяҡ Урал райондары халҡы өсөн баш ҡалабыҙ Өфөгә тура маршрут асыла. Амангилде, Ҡаҙмаш ауылдары аша үткән юлды урындағы халыҡ юҡҡа ғына “Мирхәт юлы” тип атамағандыр.\n1998 йылда илебеҙ тағы бер һынау тотто: иҡтисади көрсөк күптәрҙең уй-хыялдарын селпәрәмә килтерҙе. Әммә Мирхәт Рәжәповтыҡын түгел. Мәсьәлә ҡатмарлыраҡ булған һайын, ул сәмләнеберәк эшкә тотона. Яңылыҡтарҙан ҡурҡып тормау, эште заманса үҙгәртеп ҡороу, хужалыҡ итеүҙә кеше факторын оҫта файҙаланыу үҙ емештәрен бирмәй ҡалмай. Шулай итеп, идаралыҡ ҡарамағында ун магазин асыла, ике заправкалау станцияһы, асфальт-бетон заводы, таш онтау ҡоролмаһы төҙөлә, газ үткәреүсе төркөм ойошторола. Киң ҡоласлы эш һөҙөмтәһендә коллективты һаҡлап алып ҡалырға мөмкинлек тыуа. Район өсөн дә файҙа: тиҙ арала ауылдарға газ үткәргес торбалар һуҙыла...\nӘбйәлил сигенә етеү менән кешеләр еңел тын алып ҡуя. Тип-тигеҙ, ялтлап ятҡан, һәр саҡ тәртиптәге юлдан йөрөүе үҙе бер кинәнес. Ҡышын ул ҡарҙан таҙартылған була. Сифатлы эшләй белә инде Әбйәлил уңғандары! Күңеленән һәр кем мең тапҡыр рәхмәт әйтәлер, моғайын, тырыш төҙөүселәргә.\n1988 йылдан 2014 йылға хәтлем идаралыҡ тарафынан 300 саҡрым асфальт юл һалынған, ауыл урамдары 64 километр шундай уҡ “күлдәк” кейгән, 20 күпер төҙөлгән. Бөтәһе 640 километр юл арауығы, әллә күпме күпер, һыу үткәргес торба, автопавильон өсөн яуаплы булды идаралыҡ. Өс йыл элек һыу ташыу арҡаһында йыуылған юлдарҙы, күперҙәрҙе – ғөмүмән, тәбиғәт килтергән ғәрәсәтте күптәр иҫләйҙер. Идаралыҡ эшселәре, ике аҙна эсендә көндө төнгә ялғап тырышып эшләп, ғәҙәттән тыш хәлде еңеп сыҡты.\n“Башкиравтодор” асыҡ акционер йәмғиәтендә лә, район хакимиәтендә лә идаралыҡтың эшмәкәрлегенә һәр саҡ юғары баһа бирелде. Әбйәлил төбәгенең даны республика кимәленә күтәрелде. Тынғыһыҙ етәксенең эшен Хөкүмәтебеҙ “Башҡортостан Республикаһының атҡаҙанған төҙөүсеһе” тигән юғары исем менән билдәләне.\nӘбйәлилдәр юл төҙөүсеһе булырға ашҡынып торҙо. Берҙән, лайыҡлы эш хаҡы алһалар, икенсенән, шарттар һәйбәт, эшселәр социаль яҡтан ҙур хәстәрлек менән солғап алынды. Мәҫәлән, тап шул йылдарҙа 60-лап кешегә йорт төҙөлдө, 2002 йылда ике ҡатлы һигеҙ фатирлы торлаҡ сафҡа инде. Идаралыҡ заманса бинаға күсенде. Шәхси йорт төҙөгәндә мохтаждарға техникамы, балаларҙың йәйге ялын ойоштороумы, шифаханаларға юлламамы – рәхим ит. Асфальт һалыусылар, юл тигеҙләүселәр, ҡом-таш түшәүселәр – һәммәһенең көнитмешен еңеләйтеүгә өлөш индерҙе етәксе. Үҙе лә вазифаһына яуаплы ҡарағандарҙы хөрмәтләй, ҡурсалай белде. Хеҙмәт кешеһенә ихтирам менән ҡарау – уның аҫыл сифаттарының береһе. Башҡа ойошмалар иһә Рәжәпов “мәктәбендә” тәрбиәләнгән йәш белгестәрҙе эшкә алырға атлығып торҙо, төбәктең бик күп етәкселәре ошонда сыныҡты, ҡанат нығытты.\nИдаралыҡта ветерандар ҙа – иғтибар үҙәгендә. Ял йорттарына юллама, мал аҙығы, юбилейҙарына бүләктәр, байрамдарҙа сәй табындары ойоштороу кеүек матур йолалар әле лә дауам итә.\nРухлы милләттәшебеҙ шәфҡәтлелек күрһәтеү өлгөһө булараҡ та тирә-яҡта киң билдәле. Шулай уҡ ойошма менән йәмәғәт тормошонда әүҙем ҡатнашып, спорт, үҙешмәкәр сәнғәт смотрҙарында һәр саҡ беренсе булдылар, һабантуйҙарҙа, ҡурай байрамдарында, Салауат көндәрендә ихласлап сәхнә түрен биләнеләр. Шуға ла яҡташтары бер һүҙҙән район башҡорттары ҡоролтайы рәйесе итеп һайлап ҡуйҙы. Район Советы рәйесе булараҡ та тыуған еренең бөгөнгөһө һәм киләсәге өсөн янып йәшәне ул. 26 йыл рәттән район Советы депутаты булһа, 2007 йылда район Советы рәйесе итеп һайланды.\nҺуңғы вазифаны баш ҡалаға юғары вазифаға тәғәйенләнгәнсе башҡарҙы. Депутат булараҡ гел халыҡ мәнфәғәтен ҡайғыртты. Һәр ауылда, ойошмала уны көтөп алдылар, үтенестәрен, һорауҙарын еткерҙеләр. Уның үҙ-ара мөнәсәбәттә ябай, ярҙамсыл булыуын, һүҙендә тороуын яҡташтары яҡшы белде.\nӘ Мирхәт Зиннәт улының башҡарған изге эштәре бихисап. Мәҫәлән, мәғрифәтсе-шағир Шафиҡ Әминев-Тамъяни, дәүләт эшмәкәре, яҙыусы Рамаҙан Өмөтбаев, ғалим Ким Әхмәтйәнов, шағир, драматург Рәмил Ҡол-Дәүләт, халыҡ артисы Ғиниәт Ушанов, сәнғәт эшмәкәре Ғәйфулла Сарбаев, уҡытыусы, Ленин ордены кавалеры Мөхәммәт Садиҡов, Советтар Союзы Геройы Рәүеф Дәүләтов, БАССР-ҙың атҡаҙанған геологы Ғәли Бирҙиндың исемдәре мәңгеләштерелде. Граждандар һуғышы геройы, хәрби Ҡыҙыл Байраҡ ордены кавалеры, Башҡорт атлы бригадаһының полк командиры, аҙаҡтан Түбә руда идаралығы етәксеһе, репрессия ҡорбаны Фәттәх Ибраһимовтың даны халыҡҡа ҡайтарылды. Асҡарҙа бер урамға уның исеме бирелде, Әлмөхәмәттә таҡтаташ ҡуйылды. Райондағы 300-ҙән ашыу золом ҡорбаны иҫтәлегенә таҡтаташ асылды. Чечен Республикаһында, Абхазияла һалдат бурысын үтәгәндә батырҙарса һәләк булған ун Әбйәлил егетенең исемдәре лә мәңгеләштерелде. Сибай кантон, Сура батырҙың исемдәрен мәңгеләштереү ҙә Мирхәт Зиннәт улының туранан-тура ҡатнашлығында башҡарылды. Арҙаҡлы шәхестәр хөрмәтенә төрлө ярыштар үткәреү, иман йорттары төҙөү, экологик өмәләр, йәштәргә патриотик тәрбиә биреү, студенттарға матди ярҙам күрһәтеү – илем, халҡым, ерем тип янып йәшәгән кешенең барлыҡ изге эштәренең бөтәһен дә һанап бөтөү мөмкин түгел гәзит битендә. Әйткәндәй, төп башҡорт гәзитенә яҙылыу осоронда һәр саҡ ярҙам ҡулы һуҙғаны өсөн “Башҡортостан” гәзите редакцияһының юбилярға рәхмәте ҙур.\nТалапсан, етди етәксенең тылы ла ныҡлы. Ғаиләһендә ул – өлгөлө ғаилә башлығы, хәстәрлекле атай, ҡәҙерле олатай. Һөйөклө ҡатыны Мөслимә Исмәғил ҡыҙы менән ике ҡыҙ, бер ул тәрбиәләп үҫтерҙеләр. Ҡыҙҙары Дилбәр менән Гөлдәрҙең үҙ ғаиләләре бар, балалар үҫтерәләр. Улы Айбулат Өфө дәүләт авиация техник университетын тамамлағандан һуң атаһының янып эшләгән, зиһен көсөн түккән ойошмаһында программист вазифаһында.\nБөгөн Мирхәт Зиннәт улы “Башкиравтодор” асыҡ акционер йәмғиәтендә юғары вазифа биләһә лә, яҡташтарын һис онотмай. Район Советы депутаты булараҡ һайлаусыларының мөрәжәғәттәрен, уларҙы борсоған мәсьәләләрҙе хәл итеүгә етди ҡарай, төрлө сараларҙа бағыусы булараҡ сығыш яһай. Амангилде һәм Ҡаҙмаш мәктәптәренең иң яҡшы уҡыусыларын шәхси премия менән бүләкләй. Былтыр Өфөгә экскурсияға килгән ветерандарҙы ла ярҙамынан өҙмәне.\nЗирәк аҡыллы, киң зиһенле остаз, оҫта етәксе итеп танылған арҙаҡлы шәхес, төйәгенең ысын патриоты Мирхәт Рәжәповтың яҡташтары мәнфәғәтендә янып йәшәгән мәле. Бай хеҙмәт тәжрибәһе киләсәктә лә бәрәкәтле Әбйәлил төбәгенең иҡтисадын күтәреүгә, халыҡтың тормош кимәлен яҡшыртыуға хеҙмәт итер. Бының өсөн булдыҡлылығы ла, ихтыяр көсө лә етерлек уның.


Яңы йыл байрамдары алдынан Башҡортостандың төрлө төбәктәрендә Ҡыш бабайҙың резиденциялары эшләй башланы\nУҙған йыл менән сағыштырғанда, быйыл тирмәләрҙең һанын арттырырға ҡарар ителгән. Аҡ һаҡаллы ҡарттың Өфөләге тирмәһе үҙ ҡунаҡтарын «Ватан» этнопаркында ҡабул итһә, ҡалғандары Мишкә, Учалы, Октябрьский һәм Өфөлә урынлаштырылды. Резиденцияларҙың береһе бөгөн Мишкәләге Паралимпия спорты үҙәге янында асылды.\nУҙып барған йылдың һуңғы көндәре Мишкәлә йәшәүселәргә онотолмаҫлыҡ тәьҫорат бүләк итте. Район үҙәге эргәһендәге аҡланда балалар ҙа, ололар ҙа яҡын күргән Ҡыш бабай тирмәһе урынлашты. Аҡ һаҡаллы ҡарт төбәккә үҙ бүләктәре менән бергә ҡар-бурандар ҙа алып килгән. Шуға ҡарамаҫтан майҙанда алма төшөрлөк тә урын юҡ, барыһының да кәйефе күтәренке.\nМишкәләр ҡунаҡ тирмәһенең асылыуына алдан уҡ әҙерләнә башлаған. Ҡыш бабай ҡунаҡҡа көн һайын килмәй. Шуға ла кешеләргә бер йылға етерлек көс-дәрт бүләк итеүҙе маҡсат итеп ҡуйҙыҡ, ти ойошторпоусылар. Көн һыуыҡ тороуға ҡарамаҫтан, майҙан ҡунаҡтарҙың шат тауыштарынан яңғырап торҙо, барыһы ла рәхәтләнеп күңел асты, шыршы тирәләй әйләнде.\nТирмәләрҙең береһе Мишкә районында ҡороласағы тураһындағы ҡарар быйыл көҙ ҡабул ителгәйне. Бының өсөн урындағы етәкселеккә үҙ проекттарын эшҡыуарлыҡ һәм туризм буйынса дәүләт комитетында яҡларға тура килә. Әллә ни ҙур сығымдар талап итмәгән изге эш Өфөлә лә хуплау таба. Шулай итеп Ҡыш бабайҙың төньяҡ төбәктәрҙәге резиденцияһын ҡороу башлана.\nЯңы йыл каникулы ваҡытында Ҡыш бабай һәм уның ярҙамсылары ҡунаҡтарҙың күңелен асасаҡ. Шулай уҡ резиденцияға республиканың башҡа төбәктәренән дә бик күп халыҡ килер тип көтөлә.\nМишкә районы Ҡыш бабайы үҙ ҡунаҡтарын ошо тирмәлә ҡабул итәсәк. Бындай йорттар республиканың тағы ла дүрт төбәгендә асылды. Улар Ишембай районы, Учалы, Октябрьский һәм Өфөлә урынлашҡан.


«Киске Өфө» гәзитенең сайты - №18, 2 - 8 май, 2015 - Информационные страницы\n№18, 2 - 8 май, 2015\n1 МАЙ –\nБеҙ ҡул күтәрергә йыйынмайбыҙ. Ниндәй генә ауыр шарттарҙа ла сифатлы матбуғат баҫмаһы юҡҡа сыҡмаясаҡ һәм уға мохтажлыҡ кәмемәйәсәк. Ә интернет бер ваҡытта ла ҡағыҙ баҫмаларға етди конкурент була алмаясаҡ.\n"ИТӘК ҠЫРҠЫП ЕҢ ЯҺАУ" КЕМГӘ КӘРӘК?\nҺаулыҡ һаҡлау һәм мәғариф өлкәһендә һыҡмырланыу, булғанды юҡҡа сығарыу, ябыу һәм ҡыҫҡартыу юлы менән генә һау-сәләмәт, төплө белемле, иртәгәһенә яҡты ышаныс менән баҡҡан киләсәк тәрбиәләү мөмкин булмаған хәл.\n100-ҙән ашыу халыҡ һәм милләт вәкиле йәшәгән Башҡортостан күп милләтлелеге буйынса икенсе урында тора. Шуға ла дөйөм мәсьәләләрҙе уртаға һалып һөйләшеү республиканың тотороҡлолоғо, үҫеше өсөн бик мөһим.\n"Һеңлем Сәлиәгә үҙем белгән төрлө әкиәттәрҙе һөйләйем, китаптан да уҡыйым. Ә бына ике өләсәйем дә беҙгә әкиәт һөйләмәй, улар, ғөмүмән, әкиәт һөйләй белмәй ул..." - тип аптыратты Фаягөл.\nАли Карнай Башҡорт атлылар дивизияһы эргәһендә сыға башлаясаҡ "Ҡыҙыл атлылар" гәзитенә мөхәррир итеп тәғәйенләнә. Ул Бөйөк Ватан һуғышы фронтында сыҡҡан берҙән-бер башҡорт телендәге гәзиттең мөхәррире була.\nӨфөнән донъяның теләһә ҡайһы мөйөшөнә тура рейстар асыу мөмкинлеген арттырасаҡ. Дөйөм алғанда, яңы терминал аэровокзалдарға ҡуйылған иң юғары һәм заманса талаптарға яуап бирә.\n"ЯЛБЫР БАШЛЫ" ТҮРӘГӘ ХОЛОҠҺОҘ ИР – КҮЛӘГӘ\nӘйткәндәй, хәҙерге йәштәргә ҡарап, һоҡланам: элек туйҙарҙа йәштәр эсеп, һуғышып бөтә ине, хәҙер аҡыллы ғына күңел асалар. Араларында спиртлы эсемлектәрҙе бөтөнләй эсмәүселәр күбәйгәндән-күбәйә бара.\n"Башҡорт КВН уйынында ҡатнашып еңеү яулауыбыҙ Мәскәүҙә үткән студент тормошоноң иң сағыу иҫтәлеге булып ҡаласаҡ", - тине команданың капитаны Ғайсар Дәүләткилдин.\nҠАТЫН-ҠЫҘҘАРЫБЫҘҘЫҢ ҺУҒЫШ ЯЛАНЫНДАҒЫ ҠАҺАРМАНЛЫҒЫ ТУРАҺЫНДА\nПолкта Өфө аэроклубында тәрбиәләнгән, үҙ теләктәре менән фронтҡа киткән егерменән ашыу летчик ҡатын-ҡыҙ була. Улар араһында яҡташтарыбыҙ - Советтар Союзы Геройҙары Клавдия Серебрякова һәм Мәғүбә Сыртланова ла бар.\nИерусалим ҡалаһынан килгән Әмир Аарони үҙ сығышында башҡорт тексын тәржемәһеҙ ҙә аңлауы, Украинанан Виктор Семенюк хатта башҡорт телендә бер-нисә мәҡәлә яҙыуы тураһында белдереп, һоҡландырҙы.


Республика көнө уңайынан Учалы районында автосәйәхәт уҙҙы\nУны урындағы китапханалар селтәре ойошторҙо. Бөйөк Еңеүҙең 70 йыллығы, әҙәбиәт йылы һәм Башҡортостандың төп дәүләт байрамына арналаған сара төбәктең күп кенә ауылдарынан уҙҙы.\nӘҙәбиәткә һәм Ватанға һөйөү тәрбиәләү маҡсатында китапханасылар урындағы халыҡ менән осрашты, мәҙәни ағартыу лекцияларын үткәрҙе. Республиканың яҡын тарихындағы сирек быуатлыҡ осор төбәктең социаль-иҡтисади үҫешенә лә ныҡлы этәргес бирҙе тип билдәләне автосәйәхәттә ҡатнашыусылар. Урындарҙағы мәҙәниәт усаҡтары быға яҡшы дәлил. Автосәйәхәт Учалы районының 85 йыллығы менән дә тура килде. Китапханасылар төбәк тарихы менән бәйле ҡыҙыҡлы мәғлүмәттәрҙе еткерҙе. Яугир-интернационалистар менән осрашыуҙар ойошторҙо.


Өфөлә өс йыл дауамында юл-транспорт фажиғәләре кәмей // Йәмғиәт | новости башинформ.рф\nӨфөлә өс йыл дауамында юл-транспорт фажиғәләре кәмей\n16:17, 17 января 2018 Йәмғиәт\nӨфөлә өс йыл дауамында юл-транспорт фажиғәләре кәмей Фото: avto-life.com\nҺуңғы өс йылда Өфөлә юл-транспорт ваҡиғалары кәмей, тип хәбәр иттеләр ҡала автоинспекцияһынан. Уҙған йылда баш ҡалала 1775 юл фажиғәһе (2016 йылға ҡарағанда 83-кә аҙыраҡ) теркәлгән, 47 кеше яҡты донъя менән хушлашҡан һәм 2176-һы йәрәхәтләнгән. Юл-транспорт ваҡиғаларының киң таралған төрө — бәрелешеү: 799 осраҡ, 14 кеше һәләк булған, 1144-е зыян күргән. 25 кешенең ғүмере тәгәрмәс аҫтында өҙөлгән.\nЙыш таралған юл хәрәкәте ҡағиҙәләрен боҙоу осраҡтары — туҡтау һыҙатын уҙып китеү һәм йәйәүлеләрҙе үткәрмәү. 5,5 меңдән ашыу водитель рулдә эскән килеш тотолған, уларҙың 700-ө иҫерек йөрөгән өсөн танытмаһынан мәхрүм ителгән булған.\n«Дөйөм алғанда, кешеләр юл хәрәкәте ҡағиҙәләрен үтәгәндә яуаплыраҡ була башланы. Социаль селтәрҙәрҙә беҙ ҡулланыусыларҙың төрлө хәүефле хәлдәрҙең видеояҙмаһын һалыуын даими күрәбеҙ, шул рәүешле улар проблемаға битараф булмауҙарын күрһәтә», — тине Эске эштәр министрлығы Өфө ҡалаһы буйынса идаралығының ЮХХДИ бүлеге начальнигы Илнур Садиҡов.\nТеги: юхдди, юл-транспорт ваҡиғаһы, юл хәрәкәте ҡағиҙәләре


Өфөлә Башҡорт драма театрының 100 йыллығына китап әҙерләнә // Мәҙәниәт | новости башинформ.рф\n10:25, 16 октября 2018 Мәҙәниәт\nӨФӨ, 2018 йыл, 16 октябрь. /«Башинформ» мәғлүмәт агентлығы, Ләйлә Аралбаева/.\nӨфөлә Башҡорт драма театрының 100 йыллығына китап әҙерләнә. Өс томлы баҫма өҫтөндә театр белгесе Айһылыу Сәғитова эшләй.\n«Китап дөйөм алғанда тамамланған, Айһылыу биҙәү өҫтөндә эшләй. Ул хәҙерге заман театр белгесенең башҡорт театр сәнғәтенә ҡарашы була», — тип һөйләй Мәжит Ғафури исемендәге театрҙың художество етәксеһе Олег Ханов.\nКитапҡа күренекле театр белгестәре Суфия Күсимованың, Һөйөндөк Сәйетовтың, Рида Буранованың театр тарихы тураһында мәҡәләләре, уникаль документтар һәм фотолар инә. Китапты 2019 йылдың майына донъяға сығарыу күҙаллана.\nХәтерегеҙгә төшөрәбеҙ, Башҡорт театрының быуат юбилейы 2019 йылдың декабрендә билдәләнә һәм республиканың 100 йыллығы менән тура килә. Был датаға бер төркөм саралар: премьералар, юбилей гастролдәре, VII «Туғанлыҡ» халыҡ-ара төрки театрҙар фестивале планлаштырылған. Театрҙа шулай уҡ ҙур ремонт уҙа.\nТеги: башҡорт театры, китап сығарыу


Аҫҡаҡтар* алынманы… » "Йәшлек" гәзите\nГазета "Йәшлек" » Махсус бит » Тормош юлдары ҡатмарлы » Аҫҡаҡтар* алынманы…\nБыл хәл бала саҡта булды. Беҙ, йомро башлы малайҙар, ауылдың йәшел урамында көндәгесә уйын ҡорабыҙ ҙа, шуның менән сыр-сыу киләбеҙ. Уйыныбыҙ бик ҡыҙыҡлы, әммә ауылға арбалы ат ингәнен күрмәй ҡалманыҡ. Бер нисә малай, уйынды ташлап, ат артынан йүгерҙек. Арбала ике ир ултырып алған. Күренеп тора: сырайҙары һытыҡ. Беҙҙең ауылға «төп» ауылдан (колхоз үҙәге) йөрөй башланылар. Колхозды ҡушҡас, ауылыбыҙҙа кешегә эш кәмене. Мал башҡа фермаларға күсерелде. Улар менән ҡайһы бер ағайҙар ҙа ситтә эшләй башланы. Ә был килеүселәр кемгәлер эш ҡушмаҡсы, йә башҡа йомоштары барҙыр. Вәзих тигәне, ул етәкселер, моғайын, арбанан һикереп төшөп, йәшкелт брезент курткаһын ҡаҡты, унан ҡуныслы резина итеге менән шарт-шорт баҫып, беҙгә яҡынланы. Унан ҡурҡып ҡалдыҡ. Ул: «Эй, малайҙар! Атай-әсәйҙәрегеҙҙе саҡырығыҙ!» – тип ҡысҡырҙы.\nБеҙ бойороҡҡа ҡаршы килмәй, ауыл өйҙәренә йүгерҙек. Үҙебеҙҙе шом баҫҡан. Был уҫал кеше нимә теләй икән?\nАуыл клубы янына бисә-сәсә, ҡарттар һәм беҙ, бала-саға, йыйылып киттек. Шаян апайҙар: «Көпә-көндөҙ ни тип саҡыртыу ул. Кино ла килтереп ҡуя алмайҙар. Беҙҙе бөтөнләй һанға һуҡмайҙар», – тип уйынлы-ысынлы һүҙ башлағанда, Вәзих ағай телгә килде. Йыйылған халыҡ алдында ҡарлыҡҡан тауыш менән: «Иртәгә ауылдың кәзәләрен йыябыҙ. Ана, кәртәгеҙ буш тора, шунда килтерерһегеҙ!» – тип екерҙе. Ферма бушап ҡалғайны шул. Был яңылыҡ халыҡтың башына һуйыл менән һуҡҡандай булды. Кешеләр бер аҙға өнһөҙ ҡалды, аҙаҡ иҫкә килеп, шаулашырға, унан ярһып теге иргә ҡаршы килә башланылар. Ул тағы: «Һеҙ бында кәзә тотоп, шәл бәйләп кәсеп итеп ятмағыҙ әле! Совет власы ундайҙарға юл ҡуймай. Бойороҡто үтәмәһәгеҙ, төрмәгә лә ябылырһығыҙ!» – тип аҡырҙы. Төрмә һүҙе бисә-сәсәне ҡурҡытты. Улар шыма төштө. Ә теге икәү үҙ юлы менән китте.\nХалыҡ байтаҡ шаулашты. Нисек итеп, күҙ ҡараһы кеүек аҫраған малыңды тотоп биреп ебәр? Ә нисек йәшәргә? Күптәрҙе кәзә, шәл туйҙыра бит.\nХәҙисә инәй генә был хәлдән юғалып ҡалманы.\n– Улар бит күптән беҙҙе таларға теләй ине, бына килделәр. Тоҡомға берәр кәзә алып ҡалырға кәрәк. Юғиһә кәсебебеҙ юғаласаҡ, – тине. Халыҡ бер һүҙгә килеп, яҙмыштан уҙмыш юҡ тип, таралышты.\nКис мал ҡайтҡас, теге ике ир ауылдағы бер нисә активист менән өй беренсә йөрөп, кәзәләрҙең һанын яҙып сыҡты. Әсәй бер оло кәзәһен ике бәрәсе менән баҙға төшөрткәйне инде. Ул: «Тоҡомға булыр, кәзәбеҙҙең дебете яҡшы. Хөкүмәт ҡушмай бит ундай эш менән булышырға», – тип беҙҙең алда аҡланды.\nӨкөл таш артынан ҡояш ҡалҡҡан мәлдә теге ике ир беҙҙең дөйөм кәртәгә килеп, хужаларса ҡыланырға тотондо. Береһе хужалыҡтың өйөн асып, өҫтәл янына ултырҙы ла, рәхәтләнеп тәмәке төтәтте.\nҠояшлы йәйге иртәлә ауылдаштар бер-бер артлы кәзәләрен килтерҙе. Күрше Әхмәтйән ҡарт та кәртә эсенә малын ҡыуҙы. «Әбейҙең күҙе насарланды, инде шәл менән ултыра алмаҫ», – тине.\nАрғы остан Фазлый ағай ҙа кәзәләрен йәһәтләп ҡыуып килтерҙе лә, ҡағыҙға теркәтеп, ҡайтыу яғына ынтылды. Беҙ, малайҙар, уның ҡылығын аңламаныҡ. Башҡа ваҡытта ул беҙҙең менән шаярырға ярата ине. Ә бөгөн иғтибар ҙа итмәй, китеү яғын ҡараны.\nМалдарҙы ҡабул итеүсе ир янына йүгерекләп әле һылыу йөҙөнә һыр ятмаған тол ҡатын, ике бала әсәһе Ҡәҙриә еңгә килеп: «Ҡоҙа, аҫҡаҡ (аҫҡаҡ, арыҡ – авт.) кәзәне килтерергәме?» – тип һорау бирҙе. Теге уҫал ир һылыу ҡатын алдында йомшара төштө һәм: «Туҡтап тор, һуңынан ҡарарбыҙ!» – тип ыңғай яуапланы. Ошо хәлдән һуң аҫҡаҡ кәзәләр күбәйеп китте. Уныһы килеп, кәзәнең береһе аҫҡаҡ, тине, икенсеһе килеп, берәүһе аяғын имгәткән, баҫа алмағас, ҡалдырып киттем, тип аҡланды. Ҡапҡа төбөндә мал ҡабул итеүсе Вәзих ағайҙың да күңеле күтәрелә төшкәйне был ваҡытта. Кисә кис ҡағыҙға теркәлгән мал кәртәлә тора бит инде. Ул өй эсендә яҙышып ултырған иптәшенә көр тауыш менән: «Ишмырҙа ҡустым! Аҫҡаҡтар алынманы, тип яҙ», – тине.\nБеҙ, малайҙар, ҡырҙан өлкәндәрҙең эшен күҙәтәбеҙ. Әгәр берәү килеп: «Эй, малайҙар! Һеҙҙең ваҡ мал көтөүендә аҫҡаҡ кәзә бармы?» – тип һораһа, беҙ: «Юҡ», – тиер инек. Ысынлап та, юҡ. Беҙҙең ауыл кәзәләрен иртә яҙҙан, йәғни ҡар ирей башлаған мәлдә, тауға сығаралар ҙа, шунда ҡала бирәләр. Кәзәнең йылғырлығын, таштан-ташҡа һикереп уйнауын йыш күҙәтәбеҙ. Беҙҙә ул ҡәҙерле мал. Дебет тә, һөт тә бирә, кәрәк икән, һуйып та ашарға була. Шулай, ауылда йәшәп, кәзә лә тотма, имеш. Әммә ул саҡтағы беҙҙең етәкселәргә шәл бәйләү һәм башҡа шөғөл бик оҡшаманы. Шуға ла был ике кеше үҙәк ауылдан килеп, тырышып йөрөй ҙә инде.\nБына Миңлеямал ҡарсыҡ туҡал ҡарт кәзәһен епкә алып, ҡалғандарын эйәртеп, кәртә алдына килеп баҫты. Бөтә халыҡ әбейгә ҡарап ҡатты. Бөтә ауыл тыныс ҡына малын тапшырғанда, уның өндәшмәй ҡалмаҫын беләләр. Ул: «Энекәш, һин бында глауныймы?» – тип ҡабул итеүсегә өндәште. Теге: «Эйе», – тип баш ҡаҡҡас, әбей һүҙен дауам итте: «Мин һиңә күҙ ҡараһылай күргән малымды биреп ебәрәм, ә үҙемә, ейән-ейәнсәрҙәргә нисек йәшәргә? Ун ике һум пенсияны нисек еткерергә? Ойоҡбаш, бейәләй, шәл бәйләмә, тиһең инде? Мин һинең шикелле, Һаҡмарҙан балыҡ тотоп, кәсеп итә алмайым бит… Ал кәзәләремде! Тығылып кит!» – тип әбей ҡайтып китте. Артынан Вәзих ағай ҡысҡырып ҡалды: «Ҡушалар бит, апай! Ҡушалар! Мин ни эшләй алам! Бойороҡ үтәлергә тейеш тә».\nКөн төшкә еткәндә мал йыйыу тамамланды. Ауылдың кәзә көтөүе, ана, кәртәлә тора. Вәзих ағай иптәшенә ҡайҙалыр барып килергә ҡушты. Уныһы тәм-том, шешәләр менән килгәс, кәзәләрҙе оло юл яғына ҡыуырға тотондолар. Уларға ярҙамсы булып, ауылдан ике кеше ялланды. Беҙ, малайҙар, көтөү артынан Һаҡмар кисеүенә тиклем оҙатып барҙыҡ. Күңелебеҙ бойоҡ. Тыуған илдә үҙ файҙаңа йәшәү ҡәтғи тыйылған саҡ ине шул.\nP.S. Ейәнсура, Ырымбур яҡтарында аҫҡаҡ һүҙе ерле һөйләш телендә ҡулланыла.\nСығыу ваҡыты 15-05-2015, 12:16 | Ҡаранылар: 612


Оҫтабикәләр үҫә » Журнал Башкортостан кызы | Башҡортостан ҡыҙы журналы\nҺеҙ һүрәттә күргән һылыу ҡыҙҙар – Сибай ҡалаһынан апалы-һеңлеле Наҙгөл һәм Гөлйөҙөм Ҡотләхмәтовалар. Улар «Башҡортостан ҡыҙы» иғлан иткән конкурсҡа башҡорт орнаменттары менән биҙәлгән үҙенсәлекле кейем өлгөләре тәҡдим итә.\n«Өҫ кейеменән, башлыҡтан һәм сумканан торған был коллекция – Сибай Балалар һынлы сәнғәт мәктәбен тамамлағандағы диплом эшебеҙ, – ти оҫта ҡуллы ҡыҙҙар. – Уны флистан тектек, ул бик йылы, уңайлы туҡыма. Биҙәктәрҙе яһағанда ҡоро әүәләү алымын ҡулландыҡ. Ҡусҡар – уңыш, кешенең ижади эшмәкәрлеге билдәһе, ромб – ер эштәре символы. Башлыҡтарҙағы ҡояш йылылыҡты, яҡтылыҡты һынландыра, ә йөрәк ҡунаҡсыллыҡты аңлата. Беҙҙе ошондай матур шөғөлгә өйрәткәне өсөн уҡытыусыбыҙ Яҙгөл Миңлеғәле ҡыҙы Йәнсуринаға ҙур рәхмәтлебеҙ!»\nҠыҙҙарҙың икеһе лә быйыл Балалар һынлы сәнғәт мәктәбен тик «5» билдәләренә тамамлап, таныҡлыҡ алған. «Дизайнер класында шөғөлләнеүҙәренең файҙаһы ҙур булды. Үҙҙәренә күлдәк, итәк тегеп кейһендәрме, башҡа ҡул эштәренә тотонһондармы – һәр нәмәне сынъяһау итеп башҡарып ҡуялар. Аталары Әмир иҫән булһа, рухлы, сая ҡыҙҙарының тырышлығына сикһеҙ һөйөнөр ине», – ти әсәләре Гөлназ Һиҙиәт ҡыҙы.\nНаҙгөл менән Гөлйөҙөм әлеге ваҡытта Р. Өмөтбаев исемендәге башҡорт лицейында белем ала. Төп уҡыуҙарында ла һынатмай улар. Оҫта ҡуллы, уңған ҡыҙҙарға уңыштар ғына юлдаш булһын!


Рөстәм Хәмитов: «Башҡортостандың Урал аръяғында газ тултырыу станциялары селтәрен үҫтерергә ниәтләйбеҙ» // Иҡтисад | новости башинформ.рф\nРөстәм Хәмитов: «Башҡортостандың Урал аръяғында газ тултырыу станциялары селтәрен үҫтерергә ниәтләйбеҙ»\n11:00, 7 декабря 2017 Иҡтисад\nРөстәм Хәмитов: «Башҡортостандың Урал аръяғында газ тултырыу станциялары селтәрен үҫтерергә ниәтләйбеҙ» Фото: Олег Яровиков\nӨФӨ, 2017 йыл, 7 декабрь. /«Башинформ» мәғлүмәт агентлығы/.\nРеспублика етәкселеге Урал аръяғында автомобилгә газ тултырыу компрессор станциялары селтәрен үҫтерергә ниәтләй. Был турала Башҡортостан Башлығы Рөстәм Хәмитов «Рәсәй транспорты» халыҡ-ара форумы сиктәрендә пленар ултырышта белдерҙе.\nБөгөнгө көнгә Башҡортостанда 15 автомобилгә газ тултырыу компрессор станцияһы эшләй, уларҙың 13-ө — «Газпром»ға, ә икәүһе шәхси компанияларға ҡарай, тип билдәләне төбәк етәксеһе.\n— Беҙҙең ҡеүәттәр Рәсәй Федерацияһы биләмәһендә урынлашҡан автомобилгә газ тултырыу компрессор станцияһы ҡеүәттәренең яҡынса 10 проценты. Шул уҡ ваҡытта халҡыбыҙ һәм иҡтисадтағы өлөш – өс процент самаһы. Йәғни халыҡ иҫәбенә һәм сағыштырма иҡтисади күрһәткестәргә тәбиғи газды мотор яғыулығы сифатында ярайһы уҡ күберәк ҡулланабыҙ. Был эште дауам итербеҙ, – тине Рөстәм Хәмитов. – Быйыл мотор яғыулығы сифатында 29 миллион кубометр газ файҙаланылған. Был Башҡортостан Республикаһы биләмәһендә эшләгән бөтә газ тултырыу станциялары күләменең яҡынса бер проценты, уға дизель яғыулығы һәм бензин инә. Ысынында иһә был алға табай яҡшы аҙым.\nРеспублика Башлығы һүҙҙәренсә, Башҡортостандың «Газпром» менән тығыҙ партнерлыҡ мөнәсәбәттәре булдырылған. «Газпром газ-мотор яғыулығы» менән тәбиғи газды ҡулланыуҙы киңәйтеү тураһында ике яҡлы килешеү төҙөлгән.\n— «Газпром» яҡшы финанслай һәм күпләп газ тултырыу станцияларын төҙөй башланы, ә улар, асыҡланыуынса, ҡиммәт объекттар. Улар тиҫтәләгән миллион һум тора, ысынлап та, «Газпром»дың ярҙамы булмаһа беҙ бындай эште атҡара алмаҫ инек, – тип һыҙыҡ өҫтөнә алды Рөстәм Хәмитов. – Башҡортостандың Урал аръяғында газ тултырыу станциялары селтәрен үҫтерергә ниәтләйбеҙ. Силәбе, Ырымбур өлкәләре йүнәлешендә эшләйбеҙ. Яҡын ваҡытта Башҡортостан Республикаһы биләмәһендә алты яңы газ тултырыу станцияһын төҙөү тураһында килешеү төҙөләсәк.\nБашҡортостан Башлығы автомобилгә газ тултырыу компрессор станцияларын мөһим федераль һәм халыҡ-ара трассалар буйында төҙөү кәрәклеген билдәләне.\n— «Европа – Көнбайыш Ҡытай» халыҡ-ара транспорт коридоры проекты тормошҡа ашырылыр тип ышанабыҙ. Ошо трасса буйлап газ тултырыу станцияларын төҙөргә һәм 50-60 саҡрым һайын күп яғыулыҡ ҡойоу станцияларын булдырырға ине, – тине Рөстәм Хәмитов. – Республика аша М-5, М-7 трассалары үтә. Улар яҡын киләсәктә газ-мотор инфраструктураһы объекттары менән тәьмин ителәсәк.\nТеги: Башҡортостан Башлығы, газпром, газ-мотор яғыулығы


Теркәлгән видео онлайн башҡа бушлай таныша - мәңгелек мөхәббәт - Видео чат - таныштырыу лайф - стрим тере!\nБашҡа сайттар ҡулланырға мөмкин\nБыл мөхәббәтте мәңгелек танышты видео - таныштырыу һәм яңы видео онлайн башҡа бушлай йыйыныусыларға ябай ысул теркәлгәнЯҡшы егеттәр һәм ҡыҙҙар менән аралашыу, танышыу сайтынан һәм тәүлек әйләнәһенә бушлай. Ҡыҙыҡһыныу һәм рухи яҡын кеше табыу буйынса күптән хыяллана. Мәңгелек мөхәббәт танышты сайтында анкетаһын төҙөп, яңы танышыу һәм аралашыу фотоһүрәтен һәм үҙенең скачать онлайн иң уңышлы алға бара. теркәү - селтәрҙәре менән социаль ярҙам вордпресс был төймәгә өсөн кәрәк, Һеҙҙең анкета автоматтары барлыҡҡа килде. Мәңгелек мөхәббәт танышты сайтында видео - сервис бушлай таныша. Тәүлегенә егерме дүрт сәғәт өлкәндәр өсөн бушлай видео сайтында танышырға була эшләй теркәлгән. Ҡатын-ҡыҙ йәки ир-аттың һәр береһе менән танышыу өсөн аҡш-тан ҡала Донъяла видео йәки өлкәндәр менән танышырға мөмкинлек бирҙе.\nниндәй шәхси ч ҡатнашыу бушлай\nВидео теркәү анкета танышыу өсөн сайтҡа булдырыу өлкәндәр мөмкин булһа, бының өсөн файҙаланыла, социаль селтәрҙәр аша инеп, анкета ике өлкәндәр өсөн ойошторолған һеҙ титоға таныштырҙы. Ябай һәм тиҙ. Аҡш-тың иң яҡшы ҡыҙ тип таныштырып, украина һәм Голландия. Видео сайтында танышырға һәм аралашырға, улар ҡыҙ менән танышып, сайтҡа инеп теркәлеү, сайтынан бушлай файҙаланыу.\nҺәм һин ҡушыла.\nҺеҙҙең тышҡы ҡиәфәте һәм характеры менән видеоһы менән танышырға мөмкин күпкә собеседница ҡыҙы тураһында күберәк белергә ярҙам итә. Абсолют беҙҙең сайтта бушлай файҙаланырға мөмкин. Бик популяр. бушлай интернет видео чат рәсәй таныштырҙы. Эйе, һеҙ үҙегеҙҙе ҡыҙыҡһындырған һорауҙарын бирҙе һәм шунда уҡ уны күреп әңгәмәләште был бик уңайлы, әгәр һеҙ оҡшаған баһалай һәм яуап реакция, йәғни реаль тормошта таныштым дауам итә.\nБашҡа ҡыҙҙар һәм егеттәр менән танышыу һәм аралашыу еңеләйтә шикһеҙ видеочивать бушлай теркәлгән, әммә һеҙ шулай уҡ оноторға тейеш түгел, тигән хәбәрҙәр яҙа ала.\nӨҫтәп һәм һығымтаға килергә була, мәңгелек мөхәббәт тип таныштырҙы сайтында видео - таныштырыу өсөн бушлай интернет иң яҡшы һәм был ҡарар ғына теркәлгән.\nҺезгә уңышлы һәм яңы видео таныштырҙы.\nОнлайн-осрашырға менән танышыу яңы кешеләр швеция\nВидео Daiting видео онлине Датинг цхат - Цхат бесплатно\nетди мөнәсәбәттәр танышыу өсөн өлкән ҡыҙҙар өсөн танышыу видео видеочивать ҡарап йыл видеочивать таныш булмаған онлайн видео чат интим танышты видео скайп аша танышып видео донъя буйынса танышырға видео чат ҡатын-ҡыҙҙар көсө менән танышырға теләй башҡа ч рулетка


Бысҡы менән алыҫ китеп булмай... » Башҡортостан гәзите | Газета Башкортостан на башкирском языке\nБашҡортостан гәзите » Яңылыҡтар » Бысҡы менән алыҫ китеп булмай...\nБысҡы менән алыҫ китеп булмай... 11.07.2018 // Яңылыҡтар\nДүрт йыл эсендә республика ҡаҙнаһынан ағас әҙерләүселәргә 600 миллион һумлыҡ субсидия бүленәсәк. Республика Хөкүмәтендә ошо мәсьәлә тикшерелде. Ҙур компанияларға төҙөлөш материалдары, йыһаз етештереү өсөн сеймал етмәй, шул уҡ ваҡытта уға ҡытлыҡ та юҡ. Сәбәбе — техниканың иҫкереүе, ә яңыһы иһә пилорама хужаларының кеҫәһенә һуға.\nБалта урынына — бензобысҡы, ат көсө урынына — йөк машиналары. Әммә был техника ҡаҙаныштары ла күптән инде иҫкергән. Уның ҡарауы, райондарҙағы пилорамалар әлегә тиклем совет станоктарын файҙалана. Уларҙы иһә йүнәтеп тә булмай. Ауыл эшҡыуарҙарының сит ил манипуляторҙарын да, ҙур йөк машиналарын да һатып алырға мөмкинлеге юҡ. Техник йәһәттән артта ҡалыу һөҙөмтәһендә “Кроношпан” һәм “Башлеспром” кеүек ҙур компаниялар ағастың 40 процентын Татарстан менән Свердловск өлкәһенән ташырға мәжбүр.\nРеспублика Хөкүмәтендә ағас әҙерләүселәрҙе техник йәһәттән ҡайтанан йыһазландырыу мәсьәләһен күтәрҙеләр, сөнки, техниканың иҫкереүе сәбәпле, Башҡортостан иҡтисады йыл һайын 500 миллион һумды алып еткермәй.\nШул уҡ ваҡытта урмандың ҙур өлөшө үҙләштерелмәй ҡала. Сәнәғәт министрлығы 2022 йылға тиклем ҡаҙнаға 600 миллион һумды һалырға һәм ағас әҙерләүселәргә ошо аҡса ярҙамында ҡорамалдар хаҡының 30 процентын ҡапларға тәҡдим итә.\n— Әле тармаҡтың сәнәғәт етештереүенә индергән өлөшө ни бары 1,6 процент тәшкил итә. Республикалағы урмандың 30 проценты ғына үҙләштерелеүе лә ҡыҙғаныс, — тине республика Хөкүмәте Премьер-министры Рөстәм Мәрҙәнов.\nШәхси пилорамалар хужалары ағасты тәрән эшкәртеү мәсьәләһендә лә ярҙам һорай. Ағасты һатыу ғына түгел, ахыр продукцияға тиклем тотош эшмәкәрлек сылбырын яйға һалыу улар өсөн бик мөһим. Башҡортостан Хөкүмәтендә әйтеүҙәренсә, субсидия алыу өсөн пилорама хужаларының мотлаҡ ағас әҙерләүгә рөхсәте булырға тейеш. Улар ағас ҡырҡылған участкаға яңы үҫентеләр ултыртырға ла бурыслы. Һалым түләүҙән тайпылғандарға иһә субсидия бирелмәйәсәк.\nАвтор: Л. ДӘҮЛӘТБӘКОВА әҙерләне.


Башҡортостан буйынса Эске эштәр министрлығы уҙған йылға йомғаҡ яһаны | ГТРК «Башкортостан» — Новости Уфы и РБ\nБашҡортостан буйынса Эске эштәр министрлығы уҙған йылға йомғаҡ яһаны\n26 февраля 2016 — 15:29\nВедомство етәксеһе Михаил Закомалдин билдәләүенсә, республикала кешеләрҙе үлтереү, һаулыҡҡа ауыр зыян килтереү осраҡтары кәмегән. Шул уҡ ваҡытта, дөйөм енәйәттәр һаны 33 процентҡа артҡан. Уларҙың күбеһе урлашыуға һәм кешеләрҙе талауға ҡайтып ҡала. Михаил Закомалдин әйтеүенсә, был тәү сиратта илдәге иҡтисади көрсөккә бәйле. 2015 йылда Башҡортостанда „Халыҡ дружиналары„ тураһында ҡанун ҡабул ителде. Әле республикала 136 дружина эшләй. Был йәһәттән Дүртөйлө, Федоровка, Йәрмәкәй, Саҡмағош райондары, Өфө ҡалаһы әүҙем.\nУҙған йылда законһыҙ спиртлы эсемлектәр менән сауҙа итеүселәргә ҡарата ла ҙур эш атҡарылған. Йыл дауамында хоҡуҡ һаҡлау органдары сауҙанан 94 мең литр алкоголле һәм спиртлы эсемлектәр тартып алған. Күрелгән саралар арҡаһында Башҡортостан юлдарында авариялар һаны кәмегән. Мәҫәлән, теркәлгән юл-транспорт ваҡиғалары 7 процентҡа, юлдарҙа һәләк булыусылар 14,5 процентҡа, йәрәхәт алыусылар 8 процентҡа аҙайған. Уҙған йылда 32 меңдән ашыу иҫерек водитель руль артында тотолған. Барлығы 2 миллион 217 мең самаһы ҡарар сығарылған. Юл ҡағиҙәләрен үтәмәүселәргә ҡарата 1 миллиард 562 миллион һумлыҡ штраф һалынған.


Рухлы байрам һабантуй\nСиләбе өлкәһендә йәшәүсе милләттәштәребеҙ яҙғы баҫыу эштәренә йомғаҡ яһаны. Троицк ҡалаһы эргәһендә уҙған милли байрамда аҡ тирмәләр ҡуйылды. Милли спорт ярыштары ойошторолдо, сәхнәлә ҙур тамаша ҡуйылды. Милли моңға һыуһаған Силәбе халҡына мәҙәни сәләмде Сибай дәүләт филармонияһы артистары еткерҙе. Башҡортостан башлығы исеменән милләттәштәребеҙҙә Республика хөкүмәте премьер-министры урынбаҫары, хөкүмәт аппараты етәксеһе Илшат Тажетдинов тәбрикләне.\nМахсус һабантуй тирмәһе. Арғаяш районынын Альберт Шәрәфетдинов милли байрамға йыл дауамында әҙерләнгән. Халҡыбыҙҙың асылын сағылдырыу, уны йәшәтеү һәм киләһе быуындарға еткереү төп маҡсат тип билдәләй уҙаман.\nАрғаяш халҡы һабантуй ҡунаҡтарына килен төшөү йолаһын күрһәтте. Милли байрамға килеүселәр әйтеүенсә, заманыбыҙҙа төбәктә милли рухты һаҡлау һәм үҫтереү өсөн мөмкинлек бар.\nМайҙанда келәм батырҙары. Милли көрәш буйынса Силәбе өлкәһе һәм Башҡортостан спортсылары бил һынашты. Дуҫлыҡ еңде. Ике төбәк араһындағы мөнәсәбәттәр ҙә лә шулай уҡ. Иҡтисади бәйләнештәр йылдам үҫешә. Яңынан-яңы инвестиция проекттарына нигеҙ һалына. Башҡаса мөмкин дә түгел. Силәбе өлкәһендә 170 меңгә яҡын милләтәшебеҙ йәшәй.\nИлшат Тажетднов һабантуй сәхнәһенән Башҡортостан башлығы һәм республика халҡының ҡотлау һүҙҙәрен дә еткерҙе.\nБашҡортостандың моңло сәләмен Сибай дәүләт филармонияһы артистары тапшырҙы. Уларҙың сағыу сығыштарын Силәбе халҡы дәррәү алҡыштарға күмде. Сибай ҡалаһы хакимиәте ҡуйған тирмә иһә милли байрамдың үҙенсәлекле биҙәгенә әйләнде. Республиканан ситтә йәшәүсе милләттәштәребеҙгә терәк-таяныс булыу беҙҙең мөҡәддәс бурыс тип иҫәпләй республика вәкилдәре.\nФрансуз яулыҡ, биҙәкле кәзәкей. Златоуст ҡалаһы ағинәйҙәре тирмәлә үҙенсәлекле күргәҙмә ойошторған. Һабантуй беҙҙең өсөн милли байрам ғына түгел, рухи шишмә лә тип билдәләй улар.\nЯҙғы баҫыу эштәренә йомғаҡ яһау менән бер рәттән һабантуй милләттәштәр осрашыуына ла әйләнде. Майҙанда тамырҙарыңды барлау, йәш быуынға уларҙы еткереү форсаты ла булды.\nҺабантуй рухлы байрам. Силәбе өлкәһендә йәшәүсе милләттәштәребеҙ унан милли моңға туйып, йола һәм ғөрөф-ғәҙәттәребеҙҙе күреп ҡайта. Шул уҡ ваҡытта йыл дауамына етерлек көс-дәрт һәм милли рух туплай.


Өфөлә нерва системаһын яңы ысул менән дауалайҙар | ГТРК «Башкортостан» — Новости Уфы и РБ\n08 февраля 2017 — 17:02 ГТРК «Башкортостан»\nМахсус ҡорамал ярҙамында баш мейеһенә магнит импульстары ярҙамында тәҫьир итәләр. Егерме биш йәшлек Александр йыш ҡына башы ауыртыуға, кәйефе юҡлығына зарлана. Төндәрен йоҡоһоҙлоҡ та борсой башлағас егет үҙәккә мөрәжәғәт итә. Сирлеләрҙе дауалау өсөн табиптар баш мейеһе күҙәнәктәренә магнит импульстары менән махсус ритмда тәҫъир итә. Һөҙөмтәлә был алым мейе эшмәкәрлегенең шәбәйеүенә килтерә. Кеше хәүефләнеп торған осраҡта ла аппарат отошло ҡулланыла, ти табиптар.Был ҡоролма мейенең бер өлөшөнә генә тәҫъир итә. Пациент уны ҡуйып 15-40 минут тирәһе ултырырға тейеш. Дауаланыу курсы утыҙ көнгә тиклем. Йөклө ҡатындарға… тыйыла Шулайҙа был аппараттың зыянына ҡарағанда, файҙаһы күберәк, ти белгестәр.Хәҙерге заманда бигерәк тә йәштәр күңел төшөнкөлөгөнә йыш бирелә, иммунитеттың ҡаҡшауы ла тәү сиратта кешенең кәйефенә, көнөнөң нисек үтеүенә бәйле, ти белгестәр.Был ысул балалар өсөн дә хәүефһеҙ. Магнит стимуляторҙары ярҙамында хатта үҫештәрендә кәмселек булған, уҡыуҙа өлгәшмәгән, церебраль фалиж менән яфаланған малай-ҡыҙҙарға ла ярҙам итә, ти табиптар.


Күңелдәр изгелектән йылына\nПоздравление детей приюта Балаларҙың бер тауыштан “рәхмәт” тип әйткәнен ишеткәнегеҙ барҙыр. Ә бына өлкән йәштәгеләрҙең хор менән әйтеүен ишетеү бигерәк тә тулҡынландырғыс. Өлкән йәштәге һәм инвалид граждандарҙы социаль хеҙмәтләндереү стационар бүлексәһендә йәшәгәндәр район-ҡаланың ҡатын-ҡыҙҙар советына шулай рәхмәт белдерҙе.\nЯңы йыл алдынан “Йөрәктәрҙе ҡулдарыбыҙ менән йылытайыҡ!” акцияһы сиктәрендә ҡатын-ҡыҙҙар ойошмаһы бүлексәлә ҙур булмаған, әммә бик йылы сара ойошторҙо. Ойошма рәйесе Жанна Ғәйетҡолова етеп килгән байрам менән ҡотлап, оло быуын вәкилдәренең тормошо илһөйәрлек, батырлыҡ һәм Ватанға тоғролоҡ миҫалы булыуын билдәләне. Район-ҡала, бөтә республика өсөн эшләгән изге эштәре өсөн рәхмәт белдерҙе. Балалар-үҫмерҙәр ижад һарайы тәрбиәләнеүселәре дәртле йыр бүләк итте. Һәр сығышты өлкәндәр алҡыштар менән ҡаршы алды һәм оҙатты. Шулай ҙа улар өсөн иң күңеллеһе район-ҡала гүзәл заттары бәйләгән йылы бейәләй, бирсәткә, ойоҡбаш, шәл, шарф, косынкаларҙы һайлап алыуы булғандыр.\nБалалар-үҫмерҙәр өсөн социаль приют бүлексәһендә тәрбиәләнгән балалар ҙа ҡунаҡтарҙы йылы ҡаршы алды. Түргә ҡупшы шыршы ултыртҡандар, уны матур итеп биҙәгәндәр. Ҡотлау һәм музыкаль сәләмдәрҙе ҡабул иткәс, улар ҙа түҙемһеҙлек менән бәйләнгән әйберҙәр һалынған өҫтәл рәттәренә йүнәлде. Берәүҙәр үҙенә башлыҡ менән шарф, икенселәр йылы ойоҡбаш, өсөнсөләр кофта, юбка һайланы. Бирсәткә, бейәләйҙәрҙең дә ниндәйе генә юҡ ине. Уларҙың бер өлөшө шулай уҡ аҙ килемле ғаиләләргә таратылды.\n“Йөрәктәрҙе ҡулдарыбыҙ менән йылытайыҡ!” акцияһы өсөнсө йыл үткәрелә. Йәмәғәтселек араһында сара шунда уҡ танылыу тапты һәм бына йыл һайын район-ҡала ҡатын-ҡыҙҙары бәйләү традицияларын, кис ултырыу йолаларын терегеҙеп, ауыр тормош хәлендә ҡалғандарға ярҙам итә. Быйыл акцияла белем биреү учреждениеларынан 2, 7, 12, 17, 19, 21, 23-сө балалар баҡсалары, 1, 4, 5, 8-се мәктәптәр, Балалар-үҫмерҙәр ижад һарайы, күп профилле лицей, предприятиеларҙан “Торлаҡ хужалығы идарасы компанияһы”, “Мәләүез һөт-консерва комбинаты”, “Мәләүез тимер-бетон ҡоролмалар заводы”, “Мәләүез минераль ашламалар” йәмғиәттәре коллективы әүҙем ҡатнашты.\nКүҙ нурын, күңел йылыһын һалып бәйләгән әйберҙәр, һис шикһеҙ, ярҙамға, иғтибарға мохтаждарҙың байрам алды кәйефен күтәрә, яҡшылыҡҡа, изгелеккә ышанырға булышлыҡ итә. Изгелек эшләһәң дә, игелек күрһәң дә бер тойғо кисерәһең бит.\nҺүрәттә: Район-ҡала ҡатын-ҡыҙҙар советы рәйесе Жанна ғәйетҡолова өлкән йәштәгеләргә һәр береһенә иғтибар бүлергә өлгөрҙө.\nБалалар-үҫмерҙәр өсөн социаль приютта тәртибәләнгән балаларҙың ҡыуанысының сиге булманы.


Ниһәйәт, даими чемпионаттың алтынсы матчында "Салауат\nЮлаев" бер уйын эсендә ике шайбанан күберәк гол индереүгә иреште. Быға "Авангард" голкиперы Фомичев та ярҙам итте. Трибунанан күренеүенсә, ҡунаҡтар тарафынан үткәрелгән дүрт шайбаның икеһен, бәлки, өсәүһендер, уның иҫәбенә яҙып ҡуйырға мөмкин. Көсһөҙ яҡ тураһында ла онотмайыҡ - был\nмиҙгелдә "Салауат Юлаев" дүрт шайба үткәргәне юҡ ине әле.\nҺүҙ башында бер аҙ ситкә тайпылыш яһап алайыҡ. Көндөҙ, командалар матчы алдынан, "Салауат Юлаевтың" фарм - клубы "Металлург - 2" менән осрашты. Өфө юниорҙары өсөн урындағы т амашасыларҙың яратҡан хоккейсылары Затонский, Чуприс, Щитов, Зюзин, Зачупейко уйнаны. Һүҙ кемдең яҡшыраҡ, кемдең -\nнасарыраҡ уйнауы тураһында түгел. Әйтелгән уйынсыларҙың "Авангардҡа" ҡаршы сыҡмаясағы аңлашылды. Улар, бирелгән авансҡа ҡарамайынса, күләгәлә ҡала һәм төп составҡа эләкмәй.\nӘ бит бының проблемаға әйләнеүе бар. Бына, мәҫәлән, ҙур аре на фойеһында беҙ һаҡсы Никита Щитов менән әңгәмәләшәбеҙ.\n- Ни өсөн төп составҡа үтмәйһең\n- Насар уйнайым.\n- Һин был миҙгелдә мастерҙар өсөн уйнаманың бит әле. Әлл ә фарм - клубта күрһәткестәр аламамы\n- Фармда балалар менән уйнайбыҙ. Унда насар күрһәткестәр булыуы мөмкин түгел.\n- Ул саҡта проблема нимәлә\n- Насар уйнайым. Башҡалар - яҡшыраҡ. Тренер мине ҡуймайынса дөрөҫ эшләй. Ул кемгә ышанырға икәнен белә.\nҺәм Щитов уйын башланыуға тиклем байтаҡ ваҡыт ҡалыуына ҡарамаҫтан, тиҙ атлап трибунаға йүнәлде. Мин бындай һөйләшеү\nкөтмәгәйнем. Егет үҙенең уйынын насар тип таный һәм быны\nобъектив ысынбарлыҡ тип һанай. Яҡшыраҡ яҙмыш өсөн көрәшеү т еләге тураһында бер һүҙ ҙә юҡ. Киреһенсә - хоккейсы составҡа\nынтылырға, уйын ваҡыты өсөн көрәшергә тейеш түгелме ни\nБына Чуприс - тәкәббер кеше. Ул үҙен көсһөҙ тип танымаяса ҡ.\n- Хәлдәр нисек, ҡасан уйнаясаҡһың\n- Тренерҙан һора.\n- Һинең йәрәхәтең йүнәлеп бөтмәгән, буғай, ауыртамы\n- Ауыртмай. Бөгөн фарм - клуб өсөн уйнайым - асыулы ҡараш ы алыҫҡа йүнәлгән. Ғәҙәттә нахаҡҡа йәберһетелгән, ғорур кеше ләр шулай ҡарай.\nЗюзин менән Зачупейко күнекмәләрҙә дүрт өлкән урынына\nэшләй. Һәм улар ысынлап та оҫтара бара. Әммә - фарм - клуб. Артабан уларҙы нимә көтә Ҡарап еткермәү, уйын ваҡыты бирмәү арҡаһында күпме талантлы егеттәрҙе юғалттыҡ...\nЮҡ. Мин Михалевты һис тә ғәйепләргә теләмәйем. Уның үҙенең\nэшләү стиле һәм бай тәжрибәһе бар. Ул былай ҙа йә Левинский ¬ йә Метлюкка уйнарға мөмкинселек бирә, Берниковты, Сальниковты, Зюзинды һәм шул уҡ Затонскийҙы эштә тикшереп ҡа раны. Ҙур эскәмйәнең команда өсөн уңайлы булыуы аңлашыла. Ти к бына бер проблема бар - был ҡайһы бер яҡшы уйынсылар өсөн бер ҙә файҙаға бармай.\nӨҫтә әйтелгән проблемаға икенсе төрлө ҡараш өлгөһө лә бар , мәҫәлән, "Авангард" командаһы тренеры Белоусовтың ҡапҡасы Фомичевҡа ҡарата позицияһы.\nОмичтарға ҡаршы матчҡа "юлаевсылар" Сальников һәм ағалы -\nэнеле Макаровтар сыҡманы. Константин бер аҙ ауырыҡһынып тора, ә бына Дмитрий тәүге тапҡыр составтағы урынынан мәхрүм\nҡалды. Уның ҡарауы Берников пәйҙә булды һәм лайыҡлы уйын күрһәтеп, тамашасыларҙың хәтерендә ҡалды.\n"Химиктан" еңелгәндән һуң өфөлөләр тик еңеүгә генә ынтылд ы. Улар беренсе минуттан уҡ һөжүмгә ташланды, хатта ҡайһы бе р ваҡытта оборона хаҡында ла онотоп киткеләне. Тәүге гол - Сидякин иҫәбендә. Омск ҡарсығалары иҫәпте тигеҙләне - күпселектә уларҙың ике уйынсыһы Тарасовҡа ҡаршы сыҡты, һәм Т юрин гол индерҙе, 1 : 1.\nИкенсе периодта Мелешко Фомичевтың ҡапҡаһына шайба индереүгә иреште. Был мәлдә ҡапҡа һаҡсыһы ҡунаҡтарҙы ҡотҡара ала ла кеүек ине, әммә килеп сыҡманы. Өфөлөлөр, ниһәйәт, еңеү менән ҡыуандырыр, тигән уй ҙа тыуҙы, әммә Курьянов тағы ла иҫәпте тигеҙләй. Икенсе өлөшкә тиклем 15 секунд ҡалғанда ҡунаҡтар алға сыҡты - Тарасов чех Росаның шайбаһын кире ҡаға алманы, 2 : 3.\nӨсөнсө өлөштә "Авангард" ҡаршы тора алыр кеүек тойола. Әммә шул ваҡыт ҡунаҡтарҙың һаҡсыһы Рябыкин шайбаны ҡулы\nменән эләктерә һәм ситкә ырғыта. Күпселекте һаҡсы Заболотне в оҫта файҙалана, 3 : 3.\nҺөжүмдәрҙең береһендә, төп ваҡыт тамамланыуға ике минут\nваҡыт ҡалғанда, Заварухиндың биргән пасын Волков ҡапҡаға оҙата. Хужалар тағы ла алға сыға.\nСиренаға тиклем ике минуттан да аҙыраҡ уйнарға ҡалды, әмм ә\n"Авангардҡа" ул да етә. Ҡапҡасыһыҙ уйында ҡарсыға Калюжный үҙен күрһәтә алды. Овертаймда голдар булманы.\nМатчтан һуң "Авангардтың" баш тренеры Валерий Белоусов былай тине:\n- Бөгөн күп шайба индерелде. Тамашасыларға бындай хоккей\nоҡшай. Командалар оборонанан уйнаманы. Тик инде икенсе\nматчты аҙағынаса уйнамайбыҙ. Тольятти ҡалаһында ла, бында л а алда килеп тә, еңеү иҫәбенә өлгәшә алмауыбыҙ үкенесле.\nСергей Михалев, "Салауат Юлаевтың" баш тренеры.\n- Календарь ҡушыуы буйынса беҙ Ҡазанда чемпиондар, көслө\n"Химик", бөгөн көмөш призер менән уйнайбыҙ. Оборонала\nетешһеҙлектәр бар. Дүрт гол индереүебеҙ - прогресс.\n- Валерий Константинович, бөгөн Фомичевтың ғәйебе буйынса\nнисә шайба индерелде\n- Мин дә, Сергей Михайлович та бер ҡасан да ҡапҡа һаҡсыларын әрләмәйбеҙ. Ниндәйҙер мәлдә ул йә команданы ҡотҡара, йә шайба үткәрә. Ҡапҡасылар күберәк уйнарға, тәжриб ә тупларға тейеш. Фомичевҡа эскәмйәлә ултырыу ярамай.\n- Сергей Михайлович, Дмитрий Макаров менән нимә булды\n- Әлегә насар уйнай, уның уйынынан ҡәнәғәт түгелмен.\n- Ә Метлюк\n- Беҙ уға уйнарға мөмкинселек бирҙек, тик ул бер нимә лә күрһәтә алманы. Хәҙер Левинскийға, Берниковҡа уйнау мөмкинселеге бирелә - конкуренция.


Йәштәр театры Төркиәгә халыҡ-ара балалар фестиваленә бара // Йәмғиәт | новости башинформ.рф\nЙәштәр театры Төркиәгә халыҡ-ара балалар фестиваленә бара\n12:23, 19 апреля 2011 Йәмғиәт\nБашҡортостандың Мостай Кәрим исемендәге Милли йәштәр театры «Little Ladies Little Gentlemen International Gildren`s» халыҡ-ара балалар театр фестиваленә бара. Ул 23-27 апрелдә Төркиәнең Анкара ҡалаһында үтәсәк.\n«Башинформ» агентлығына Милли йәштәр театрының матбуғат хеҙмәтенән хәбәр итеүҙәренсә, был фестиваль Төркиәнең баш ҡалаһында етенсе тапҡыр ойошторола һәм театр йәмәғәтселегендә ҙур ҡыҙыҡһыныу уята.\nБашҡортостан «Little Ladies Little Gentlemen International Gildren`s» фестивалендә беренсегә ҡатнаша. Конкурс программаһында Йәштәр театры башҡорт халыҡ әкиәттәре буйынса әҙерләнгән «Алтын балта» спектаклен күрһәтәсәк. Сәхнәгә ҡуйыусы режиссеры Илнур Муллабаев.


11 Сентябрь 2010, 16:27\n«ҡарабойҙай» паникаһы баҫылып та өлгөрмәне, картуф ығы-зығыһы башланды. Бының сәбәбе ябай. Бар ғиллә көҙгә аяҡ баҫҡанда ла картуфтың хаҡы төшмәүенә, хатта күтәрелеүенә, уның уңмауына бәйле. Эсең бошорлоҡ та шул: ни тиһәң дә, картуф икенсе икмәгебеҙ бит. Гәзит уҡыусыларыбыҙҙың ошо туралағы уй-фекерҙәрен белер өсөн «Картуфығыҙ уңдымы?» тигән һорау менән мөрәжәғәт иттек.\nПавел КАЧКАЕВ, Өфө ҡала хакимиәте башлығы (оператив кәңәшмәләге сығышынан өҙөк):\n– Баш ҡала магазиндарында һәм баҙарҙарҙа картуф һаман ҡиммәтләнә. Аҙна эсендә көндәлек һаналған туҡланыу продуктына хаҡ яҡынса биш процентҡа күтәрелгән. Шуны ла оноторға ярамай: һатыусылар, картуфҡа хаҡ күтәрелә, тигән имеш-мимеш таратып, халыҡ араһында ажиотаж тыуҙыра. Ысынбарлыҡта хәүефләнергә урын юҡ. Насар һауа шарттары арҡаһында Башҡортостанда картуф уңышының башҡа йылдарға ҡарағанда аҙыраҡ булыуы көтөлһә лә, күрше төбәктәрҙә уңыш юғары. Өфө бер ваҡытта ла картуф менән эске поставкалауҙар иҫәбенә тәьмин ителмәне. Был продукцияның яҡынса 50 проценты һәр ваҡыт башҡа төбәктәрҙән килтерелде. Быйыл күршеләрҙән 50 процент урынына 70 процент картуф һатып алғандан бер нәмә лә үҙгәрмәйәсәк. Йәшелсә йәрминкәләре осоронда башҡа өлкәләр һәм республикаларҙан килтерелгән картуфҡа хаҡтар түбән буласаҡ.\nСәлимә ИГЕЛЕКОВА, Өфө ҡалаһы, пенсионер:\n– Беҙ үҙебеҙ картуф сәсмәйбеҙ, гел һатып алып ашайбыҙ. Йыл һайын был ваҡытта картуфтың бер килограмын алты-һигеҙ һумға һатып ала инек. Әле ул – утыҙ һум! Ғөмүмән, быйыл ҡоролоҡ булды, аҙыҡ-түлеккә хаҡ күтәреләсәк, тип, күберәк запас туплап ҡалырға тырышыу элекке дефицит заманды яңынан хәтергә төшөрә.\nМинең уйымса, паниканы һатып алыусылар – беҙ үҙебеҙ тыуҙырабыҙ. Хаҡ арта, картуф булмай икән, тигән хәбәрҙәргә ҡолаҡ һалмаһаҡ, бәлки, картуфы ла булыр, хаҡы ла ул тиклем үк юғары күтәрелмәҫ. Кем берәү әйтмешләй, ысын ҡоролоҡ баҡсала түгел, ә беҙҙең мейебеҙҙә бит ул. Бар өмөт көҙгө йәрминкәләргә, Алла бирһә, картуфты күберәк һәм арзаныраҡ хаҡҡа шунда һатып алырбыҙ.\nАллабирҙе ДАУЫТОВ, Шишмә районы, картуф һатыусы:\n– Йыл һайын картуфтан мул уңыш алып, байтаҡ ҡына аҡса эшләп ала инек. Быйыл илле гектар самаһы ҙур ғына баҡсабыҙҙан да әллә ни мул уңышҡа өмөт итерлек түгел. Алдағы йылдарҙа, ике-өс төптән бер биҙрә сыҡһа, быйыл ете-һигеҙ ояны ҡаҙымайынса күнәкте тултырып булмай. Картуф үҫкән ерҙә үҫкән, ҡайһы бер төптәрҙә бөтөнләй юҡ. Бөтөнләй һатмаҫ инек тә, балаларҙың уҡыуына түләү өсөн йыл һайын икенсе икмәк тип һаналған ризыҡты һатып аҡса тапҡас, башҡа сара юҡ. Хәйер, быйыл картуфты үҙебеҙгә мулыраҡ ҡалдырырбыҙ, тип торабыҙ. Шуға күрә мөгәрәпте лә ҙурайттыҡ. Йәнә лә йыл да баш ҡалаға килеп картуф һатҡас, бер нәмәгә иғтибар иттем: сауҙам яҡшы барһа ине, тип оҙон көн буйы баҙарҙа торорға түгел. Килеп баҫыуың була, кемуҙарҙан һатып алып бөтәләр.\nС. ҒАЯЗОВ, Баймаҡ районының Ишбирҙе ауылы:\n– Йыл да әллә ҡайҙа төпкөлдә ятҡан беҙҙең ауылға ла килеп, арзанға ғына күмәртәләп картуф йыялар ине. Быйыл алыпһатарҙарға картуф һатыусылар булмаҫ, тип уйлайым. Ни өсөн тигәндә, ул юҡ. Күптәр, нисек ҡыш сығырбыҙ инде, тип аптырай. Был йәһәттән ауылдыҡыларға ҡарағанда ҡалала йәшәүселәргә еңелерәк буласаҡ. Ни өсөн тигәндә, ҡалала картуфты һатып алыу мөмкинлеге бар.\nЯңыраҡ Рәсәйҙең ауыл хужалығы министры Елена Скрынниктың сығышын ишетеп ҡалғайным. Уның һөйләүенсә, быйыл Рәсәй ситтән 4 млн тонна картуф һатып аласаҡ. Моғайын, был икенсе икмәккә ҡытлыҡ кисереүҙән азат итер. Хәйер, быйылғы менән генә көн бөтмәй. Киләһе йылғы уңышҡа өмөт итәйек. Шул.\nМинең үҙемә килгәндә, ҡоролоҡ йылында картуфты күммәйҙәр, тигәс, тәпкеләмәнем. Шуғалырмы, картуф әҙ, тип әйтә алмайым. Был хәбәр дөрөҫтөрмө, түгелдерме, әммә картуфының төбөн йомшартҡан кешеләрҙең, ысынлап та, уңышы юҡ.


Үҙебеҙҙеке тәмле лә, сифатлы ла!\n7 Сентябрь 2021, 14:30\nМайҙанда ауыл хужалығы предприятиелары, шәхси хужалыҡтар, фермерҙар үҙе етештергән тауар менән һатыу итте. Сара юҡҡа ғына “Урындағы. Сифатлы. Үҙебеҙҙеке” тип аталмай.. Быйыл, һәр йылдағыса башҡорт балын тәҡдим итеүселәр күп булды. ”Үҙебеҙ етештергән бал алып килдек, теләйһең икән - сәскә, йүкә, ҡарабойҙайҙыҡынан йыйылғанын ал”, - ти умартасы Альберт Хәмзин. Хаҡтары ла “тешләшмәй”, өс литрлы банкалағыһын мең ярымға тәҡдим иттеләр. Фермер Таһир Ханнанов үҫтергән бойҙайҙы халыҡ теләп һатып алды. Фермер Осман Османовтың һәр йылдағыса картуф, һуған, кәбеҫтәһе уңған, хаҡтары ла юғары түгел ине. Миҫалға, сөгөлдөрҙө - 40, кишерҙе - 50, ҡыярҙы 60 һумға һатып алдылар. Ә бер яҡташыбыҙ баҡсаһында 100-гә яҡын виноград ҡыуағы үҫтерә. Әйткәндәй, ул йылдағыса үҙе үҫтергән хеҙмәт емеше менән ҡала халҡын һыйланы.\nҠаланың мәҙәниәт һарайы алдында тәүге ауыл хужалығы йәрминкәһе гөрләне.\nМайҙанда ауыл хужалығы предприятиелары, шәхси хужалыҡтар, фермерҙар үҙе етештергән тауар менән һатыу итте. Сара юҡҡа ғына “Урындағы. Сифатлы. Үҙебеҙҙеке” тип аталмай..\nБыйыл, һәр йылдағыса башҡорт балын тәҡдим итеүселәр күп булды. ”Үҙебеҙ етештергән бал алып килдек, теләйһең икән - сәскә, йүкә, ҡарабойҙайҙыҡынан йыйылғанын ал”, - ти умартасы Альберт Хәмзин. Хаҡтары ла “тешләшмәй”, өс литрлы банкалағыһын мең ярымға тәҡдим иттеләр. Фермер Таһир Ханнанов үҫтергән бойҙайҙы халыҡ теләп һатып алды. Фермер Осман Османовтың һәр йылдағыса картуф, һуған, кәбеҫтәһе уңған, хаҡтары ла юғары түгел ине. Миҫалға, сөгөлдөрҙө - 40, кишерҙе - 50, ҡыярҙы 60 һумға һатып алдылар. Ә бер яҡташыбыҙ баҡсаһында 100-гә яҡын виноград ҡыуағы үҫтерә. Әйткәндәй, ул йылдағыса үҙе үҫтергән хеҙмәт емеше менән ҡала халҡын һыйланы.\nКүрше райондан да сауҙа итергә килделәр. Еләктән алып, артыш, шыршы кеүек ылыҫлы ағас үҫентеләре, шулай уҡ колбаса, һөт, ҡамыр ризыҡтары һатыусылар ҙа килгәйне йәрминкәгә. Милли ризыҡтарҙан буҙа, ҡымыҙ тәҡдим итеүселәр ҙә, һатып алыусылар ҙа күп булды. Сарала шулай уҡ үҙ тауарын етештергәндәр рәтендә алыпһатарҙар ҙа сауҙа итте.


Мортаза Рәхимов төньяҡ-көнсығыш төбәктә булып ҡайтты // Сәйәсәт | новости башинформ.рф\nМортаза Рәхимов төньяҡ-көнсығыш төбәктә булып ҡайтты\n17:17, 12 мая 2009 Сәйәсәт\n11 майҙа, бөтә Рәсәйҙә ял көнө булыуға ҡарамаҫтан, Башҡортостан Президенты Мортаза Рәхимов эш сәфәре менән Башҡортостандың төньяҡ-көнсығыш төбәгенә барҙы. Республика башлығының иғтибар үҙәгендә райондарҙың иҡтисади һәм социаль үҫеш мәсьәләләре булды.\nСалауат районының Мөрсәлим ауылында буласаҡ участка дауаханаһы — Башҡортостан Президенты ҡараған тәүге объект. Ҡасандыр ятаҡ булып хеҙмәт иткән ике ҡатлы бинала заманса дауахана урынлашасаҡ. Бындай медицина комплексына ихтыяж күптән бар: ауылда 4,5 мең кеше йәшәй, ә медицина хеҙмәтләндереүе яҡшынан түгел. Хәлде баһалап, республика етәкселеге бинаны тулыһынса реконструкциялау хаҡында ҡарар ҡабул иткәйне. Эштәр февралдә башланды. Әле бинаның иҫкергән барлыҡ өлөшө һүтелгән, тик төп конструкциялар ғына ҡалған.\nУчастка дауаханаһының майҙаны 1,4 мең квадрат метр тәшкил итәсәк. Мортаза Рәхимов төҙөлөштөң финанс яғы менән ҡыҙыҡһынды.\nРеспублика Президенты Мөрсәлим ауылының дөйөм белем биреү мәктәбе бинаһын капиталь ремонтлау һәм киңәйтеү мәсьәләһен ҡараны. 1986 йылда төҙөлгән бина иҫкергән. Уның ҡыйығы, ишектәре, тәҙрәләре һәм туҙған башҡа өлөшө һүтеләсәк. Капиталь ремонт яһағанда стеналар ҙа йылытыласаҡ.\nМортаза Рәхимов урындағы власть органдары вәкилдәре иғтибарын ауылды төҙөкләндереү эшен әүҙемерәк алып барыу кәрәклегенә йүнәлтте.\nҠыйғы районында Башҡортостан Президенты Түбәнге Ҡыйғыла урта мәктәп һәм район үҙәгендә үҙәк район дауаханаһы төҙөлөшөн баһаланы.\nТүбәнге Ҡыйғылағы яңы урта мәктәп йәшен һуҡҡан 1966 йылғы бина урынында төҙөләсәк. Унда ошо ауылдан һәм яҡындағы дүрт ауылдан 180 бала уҡыясаҡ. Әле эшселәр бинаның эсен биҙәү менән шөғөлләнә. Төҙөлөштө республика Президенты үҙе контролдә тота.\nРайонда тағы ла бер "социаль" төҙөлөш тамамланыу алдында. Үрге Ҡыйғы ауылында үҙәк район дауаханаһының яңы бинаһы тулыһынса әҙер тиерлек.\nРспублика Президенты төҙөлөш менән проблемалар юҡлығына ышанды. Район етәкселеге менән ул биләмәне төҙөкләндереү мәсьәләләрен тикшерҙе. Атап әйткәндә, Мортаза Рәхимов төҙөкләндереү эшен яңы бина тирәләй генә түгел, район үҙәге урамдарында ла алып барырға кәңәш итте.\nБалаҡатай районының Билән ауылында иҫке мәктәп урынында социаль-мәҙәни үҙәк ҡалҡып сығасаҡ. Башҡортостан Президенты буласаҡ үҙәк бинаһын ҡараны. Реконструкция ғинуарҙа башланған һәм июндә тамамланасаҡ. Финанс мәсьәләләре уңышлы хәл ителгән, төҙөлөш материалдары етерлек.\nРеспублика башлығы шулай уҡ төҙөүселәр менән аралашты, хеҙмәт шарттары һәм хаҡы менән ҡыҙыҡһынды. Эшселәр зарланмай. Эш хаҡын тотҡарлыҡһыҙ ваҡытында бирәләр. Тимәк, объектты билдәләнгән ваҡытта файҙаланыуға тапшырыу өсөн ҡаршылыҡтар юҡ.\n— Һеҙҙең бурыс — объектты ваҡытында тапшырыу ғына түгел, эште сифатлы итеп башҡарыу, — тип билдәләне Мортаза Рәхимов төҙөүселәр менән әңгәмә ваҡытында.\nЯңыбай ауылында Мортаза Рәхимов урта дөйөм белем биреү мәктәбен капиталь ремонтлау мәсьәләһен ҡараны. Мәктәп янындағы оҫтаханалар урынлашҡан ағас йорт иҫкергән. Бинаны һуғыштан һуңғы йылдарҙа һалғандар һәм уны яңынан тергеҙеүҙән файҙа юҡ. Уның урынына мәктәпкә яҡшы төкәтмә кәрәк, тип иҫәпләй Мортаза Рәхимов. Киләсәктә оҫтаханалар шунда күсәсәк.\nРеспублика Президенты үҙен оҙатып йөрөүсе төҙөлөш, архитектура һәм транспорт министры Рауил Ибәтуллинға аҙна эсендә төҙөлөш-биҙәү эштәре, кәрәкле материалдар күләмен билдәләргә ҡушты.\nМортаза Рәхимов 27 июндә таҡмаҡсылар бәйгеһе үтәсәк Ямаш ауылында булды. Бөтә республиканан кәмендә 850 таҡмаҡсы халыҡ ижадын һөйөүселәр киләсәк.\nБөгөнгә ҡатнашыусыларҙы һәм ҡунаҡтарҙы ҡаршылау өсөн нимәләр эшләнгән? Республика властары сараны үткәреүҙә районға нимә менән ярҙам итә ала? Республика Президенты районға эш сәфәре барышында урындағы власть вәкилдәренә ошондай һорауҙар бирҙе.\nПроблема ауыл мәҙәниәт йортоноң иҫке булыуында. Ул 1982 йылда төҙөлгәндән һуң бер тапҡыр ҙа ремонтланмаған. Республика Президенты бинаның торошон баһаланы.\nДыуан районының Ярославка һәм Вознесенка ауылдарында Мортаза Рәхимовҡа мәктәпте нисегерәк тиҙ һәм сифатлы төҙөү миҫалын күрһәттеләр.\nЯрославкала урта дөйөм белем биреү мәктәбе 2008 йылдың октябрендә төҙөлә башлаған, бөгөн белем биреү усағы балаларҙы ҡабул итергә әҙер тиерлек. Яңы корпусты иҫкеһенә йылы коридор тоташтырасаҡ.\nВознесенкала мәктәпте мартта ғына төҙөй башлағандар, бөгөн бинаның икенсе ҡаты стеналары күтәрелә. Мәктәп ике өлөштән тора. Вознесенка мәктәбендә 240 бала уҡыясаҡ.\nМортаза Рәхимов шулай уҡ "Янғантау" шифаханаһындағы төҙөлөш эштәре менән танышты. Шифахана биләмәһендә быуа төҙөү мәсьәләһе тикшерелде. Быуаның майҙаны 1,5 гектар самаһы буласаҡ тип күҙаллана. Бынан тыш, унда ял итеү генә түгел, балыҡ үрсетеү мөмкинлеге лә буласаҡ.\nЭш сәфәре барышында Мортаза Рәхимов социаль объекттар төҙөлөшөнөң яҡшы темпын һәм сифатын билдәләне.\nТеги: президент, эш сәфәре


Башҡортостан Президенты: «РФ субъекттары араһында инвесторҙар өсөн көрәш бара» // Иҡтисад | новости башинформ.рф\nБашҡортостан Президенты: «РФ субъекттары араһында инвесторҙар өсөн көрәш бара»\n14:43, 17 сентября 2012 Иҡтисад\nБашҡортостанға инвестициялар йәлеп итеү темптары үткән йылдың ошо уҡ осорондағы күрһәткестәргә ҡарағанда юғарыраҡ. Был хаҡта 16 сентябрҙә «Вести-Башкортостан» тапшырыуының махсус сығарылышында БР Президенты Рөстәм Хәмитов белдерҙе.\n— Үткән йыл менән сағыштырмаса, быйыл инвестиция ресурстары 25 процентҡа күберәк йәлеп ителде, — тине Рөстәм Хәмитов. – Бер нисә ҙур компания менән инвестиция килешеүҙәре төҙөлдө. Көҙ көнө тәүге йомғаҡ яһаласаҡ: предприятиелар, заводтар асыласаҡ.\nЙыл йомғаҡтары буйынса республика 250 миллиард һум күләмендә инвестициялар йәлеп итергә иҫәп тота, былтыр был һан 180 миллиард һум тәшкил иткәйне. Бындай динамикаға төбәктә булдырылған уңайлы инвестицион мөхит ярҙамында өлгәшеп булды, тип билдәләне Рөстәм Хәмитов.\n— РФ субъекттары араһында инвесторҙар өсөн көрәш бара, — тине Рөстәм Хәмитов. – Производство төҙөргә теләгән инвесторҙар өсөн һәр төбәк уңайлы шарттар тәҡдим итә. Беҙ ҙә был ҡағиҙәнән ситләшмәйбеҙ. Беҙгә аҡса менән килгән инвесторҙар өсөн ташламалар булдырырға мөмкинлек биргән заманса ҡануниәт ҡабул итеүгә өлгәштек.


Ѳмәләр » "Урал" гәзите\nЯңы Хәсән һәм Сәфәрғол ауылдары араһындағы Инйәр йылғаһының яр буйы сүплеккә әйләнеп бара.\nБыл урынды берәүҙәр Малибу пляждары менән сағыштырһа, икенселәр ожмахҡа тиңләй. Сѳнки бында ял итеү ѳсѳн тѳрлѳ ауылдарҙан киләләр. Яҙ кѳндәрендә сәйәхәт иткән туристар ҙа үҙенсәлекле урында туҡтамайынса үтмәй.\nТехника заманында йәшәүебеҙгә ҡарамаҫтан, халыҡ сүп-сарын ҡайҙа етте шунда ташлап китә. Һѳҙѳмтәлә был урын кѳнкүреш әйберҙәре, һауыт-һаба, тәгәрмәс, ҡош-ҡорт, бесәй һәм эт үләкһәләре менән тула.\n20 май Кѳньяҡ Урал ҡурсаулығы хеҙмәткәрҙәре Яңы Хәсән ауылынан килгән волонтерҙар менән Инйәр буйын таҙартты. Ѳмәнән һуң яр буйы тын алып ҡалған кеүек тойолдо. Халыҡ сүп-сарын йылға буйына ташламаһын, ә полигонға алып барһын ине. Полигон тәүлек әйләнәһенә эшләй.\nДонъябыҙ яҡты, үҙебеҙ иҫән-һау, тәбиғәтебеҙ таҙа булһын ѳсѳн һәр беребеҙ тырышырға тейеш.\nТирә-яҡ матурланып йәшеллеккә күмелгән, ҡоштар һайраған ҡояшлы кѳндә Береш халҡы ѳмәгә сыҡты.\nУҡыусылар мәктәп ихатаһын, урам, йылға буйҙарын сүп-сарҙан таҙартһа, ауыл халҡы зыяратты тәртипкә килтерҙе. Берештә уңған, ѳлгѳлѳ ғаиләләр күп. Хатта тыл ветераны Хѳснә әбей ҙә оло булыуына ҡарамаҫтан доғалар, аяттар уҡып, тырышып донъя кѳтә. Белоретта йәшәүсе Алмира һәм Ғүмәр Динисламовтар ҙа йыл да ҡайтып, туғандарының ҡәберен ҡарап, сәскә ултыртып торалар. Улар хаҡлы ялда булһалар ҙа тик ултырыуҙы белмәй. Бына шундай уңған кешеләр менән нисек ғорурланмайһың! Ихлас, егәрле, гѳрләтеп донъя кѳткән барлыҡ ауылдаштарыма иҫәнлек-һаулыҡ, имен тормош теләйем.\nШәмбе, йәкшәмбе кѳндәре Уҫманғәле халҡы ауыл зыяратын кәртәләү ѳмәһен ойошторҙо.\nАуыл халҡынан аҡса йыйып 450 метр оҙонлоғонда тимер сетка алынһа, «Ғәйнетдинова Г.Р.» шәхси предприятиеһы аша урындағы хакимиәт таҡта, имән бағана һәм башҡа материалдар һатып алды. «Күмәкләгән - яу ҡайтарған» тигәндәй, ѳмәселәр ике кѳн эсендә эште тамамлап та ҡуйҙы.\nИнйәр ауыл биләмәһе хакимиәте һәм советы Уҫманғәле халҡына, ойоштороу эшен алып барыусы Рәшит Рамазан улы Хисмәтуллинға, ауыл старостаһы Ришат Зариф улы Нәғимовҡа, Фәрзәнә Айса ҡыҙы Ғәлинаға, Фуат Зәйнәғәбдин улы Шәйхетдиновҡа, Хәниф Айса улы Салауатовҡа рәхмәт белдерә, үҙҙәренә һәм ғаиләләренә һаулыҡ теләй.\nИнйәр ауыл биләмәһе хакимиәте.


Федераль именлек хеҙмәте идаралығында күнекмәләр үтә\nУл Башҡортостанда Рәсәйҙең Милли террорға ҡаршы комитеты раҫлаған график буйынса планға ярашлы ойошторола.\nСара барышында Өфөнөң «Дим» тимер юл станцияһы биләмәһендә транспортты террорсыларҙан азат итеү операцияһы уҙғарыла. Күнекмә сценарийы буйынса халыҡ-ара террор ойошмаһы ҡатнашыусылары «Әшә-Дим» поезына үтеп, пассажирҙар вагонына инә. Ваҡиға урынына төбәктең оператив штабы төркөмө ебәрелә. Террорҙы кисектереү буйынса махсус операция башлана. Штурм ваҡытында пассажирҙар иреккә сығарыла. Күнекмәләр барышында һәр ҡатнашыусы алдында ғәҙәттән тыш хәл ваҡытында эште дөрөҫ ойоштороу, террор ғәмәле һәм диверсияны булдырмау маҡсаты ҡуйылды.


Мортаза Рәхимов Нуриман районында булып ҡайтты // Сәйәсәт | новости башинформ.рф\nМортаза Рәхимов Нуриман районында булып ҡайтты\n11:17, 29 марта 2010 Сәйәсәт\nБашҡортостан Президенты Мортаза Рәхимов шәмбе, 20 март көнө, республиканың Нуриман районына эш сәфәре менән барып ҡайтты. Президент Павловка ауылындағы өс ҡатлы торлаҡ йорт төҙөлөшөн үҙ контролендә тота. Төбәк башлығы урындағы эш темптары менән танышты. Эш сәфәрендә уны БР төҙөлөш, архитектура һәм транспорт министры Рауил Ибәтуллин оҙатып йөрөнө.\nЯңы йорт 8 мартта төндә янғын сығыу һөҙөмтәһендә йорт-ерһеҙ ҡалған ғаиләләр өсөн тәғәйенләнгән. Хәтерегеҙгә төшөрәбеҙ, утты һүндереү барышында янғын һүндереүселәр 36 кешене, шул иҫәптән алты баланы, ҡотҡарып алып ҡалды. Биш кеше ут эсендә һәләк булды. Тағы бишәүһе төрлө кимәлдәге имгәнеүҙәр менән Өфө һәм Нуриман районы дауаханаларына һалынды.\nРеспублика етәкселеге ҡазаға тарыусыларҙың торлаҡ мәсьәләһен хәл итеүҙе үҙ өҫтөнә алды. Бер аҙна эсендә кәрәкле проект-смета эштәре башҡарылды. Средстволар төбәк бюджетынан бүленде. Майға уҡ 10-сы төҙөлөш идаралығы йортто тапшырырға планлаштыра.\nӘлеге ваҡытта йорттоң нигеҙе әҙер. Мортаза Рәхимов йорттоң проекты менән танышып, стена нигеҙенә тәүге символик кирбесте һалды.\nЯңы йортта, янып юҡҡа сыҡҡанындағы кеүек, 24 фатир буласаҡ: алты ике бүлмәле һәм 18 бер бүлмәле. Бер бүлмәле фатирҙарҙың майҙаны 30-31 квадрат метр тәшкил итәсәк.\nМортаза Рәхимов Нуриман районы буйлап сәфәре барышында Красная Горка ауылында физкультура-сәләмәтләндереү комплексы төҙөлөшө менән дә танышты.\nАуылда был спорт ҡоролмаһына ихтыяж күптән тыуғайны инде. Красная Горкала йәштәр күп. Урындағы халыҡтың спорт менән шөғөлләнергә теләге ҙур, тик урын ғына юҡ. Ауыл мәктәбе спорт залы бының өсөн ҡулайлаштырылмаған: урын бик аҙ.\nТөҙөлөш эштәре бында март башында башланды. Әле нигеҙе һалына.\nНуриман районы хакимиәте башлығы Илдус Ғизуллин әйтеүенсә, спорт объектын август-сентябргә тапшырырға планлаштырыла. Яңы физкультура-сәләмәтләндереү комплексында физкультура һәм спорт менән шөғөлләнеү өсөн бөтә нәмә буласаҡ, иң элек, 18-гә 31 метр ҙурлығында спорт залы, тренажер залы, душ бүлмәһе. Балалар төрлө спорт секцияларында шөғөлләнә аласаҡ.\nТеги: Президент маршруттары, төҙөлөш


Әбйәлил районында Бейеш батыр иҫтәлегенә уҡ атыу буйынса турнир үтте - Bash.News\nӘбйәлил районында Бейеш батыр иҫтәлегенә уҡ атыу буйынса турнир үтте https://bash.news/news/108178_bjlil_rajonynda_bejesh_batyr_itlegen_u_atyu_bujynsa_turnir_tte\nБеренсе тапҡыр ойошторолған бәйгегә хужаларҙан тыш, Өфө, Сибай ҡалалары, Ишембай, Бөрйән, Учалы, Белорет һәм Салауат райондары вәкилдәре ҡатнашты. Мәргән уҡсылар үҙ оҫталыҡтарын ҡатмарлы һауа шартарында һынаны.\nБәйгенең беренсе көнөндә йәйәүле уҡсылар ярышты. Улар өс төркөмгә бүленеп,төрлө арауыҡта мәргәнлеген һынаны. Дөйөм мәрәйҙәр иҫәбе буйынса Бөрйәндән Дим Юлбирҙин беренсе урын яуланы. Ә инде ҡатын-ҡыҙҙар араһында Учалынан Динә Вәлиеваға тиңләшеүсе табылманы. Икенсе көндө стартҡа һыбайлылар баҫты. Улар ике этапта мәргәнлеген күрһәтте.\nЯрыш шарттары буйынса һыбай менән уҡсы 90 метрлыҡ арауыҡты сабып үтер өсөн 14 секунд ваҡыт бирелде. Һуңынан улар 7 метр алыҫлыҡта торған ике сәпкә атты. Бар һынауҙарҙы ла уңышлы үтеп, Учалынан Таһир Таңатов беренселекте яуланы. Икенсе, өсөнсө урындарҙы Әбйәлил намыҫын яҡлаусы Рушан Хәсәнов һәм өсөнсөлә Салауаттан килгән уҡсы Айнур Низаметдинов бүлеште.


Илдә Ауыл хужалығы иҫәбен алыу кампанияһы башланды | ГТРК «Башкортостан» — Новости Уфы и РБ\nИлдә Ауыл хужалығы иҫәбен алыу кампанияһы башланды\n04 июля 2016 — 16:32\nБашҡортостанда иҫәп алыусыларға дөйөм алғанда 1 миллион 200 мең объект тураһында мәғлүмәт йыйырға кәрәк. Был эшкә 2 мең ярым иҫәп алыусы һәм 300-гән инструктор йәлеп ителә. Шишмә районында ла иҫәп алыусыларға 16 меңдән ашыу объектты урап үтергә тура киләсәк.\nОксана Колесникова яңыраҡ ҡына уҡыу йортон тамамлаған. Ауылда хеҙмәт урындары етешмәгәс ул иҫәп алыусы булып эшкә төшкән. 45 көн эсендә йәш ҡыҙ алдында 460 шәхси хужалыҡ һәм 644 баҡса тураһында мәғлүмәт туплау бурысы тора.\nБыға тиклем иҫәп алыусылар ауылдар һәм ширҡәттәр буйлап йөрөп, халыҡ менән осрашҡан һәм аңлатыу эше алып барған. Шулай уҡ, улар мөлкәт хужалары менән ҡасан осрашасағы тураһында килешкән. Йәғни, иҫәп алыусылар эш сәғәтен үҙҙәре көйләй.\nСәлихйән Солтанов ҙур ғына хужалыҡ тота. Уның тиҫтәләгән эре баш малы, сусҡаһы бар. Бынан тыш, 5-6 гектарҙа бесән әҙерләй, 17 гектарҙа уңыш үҫтерә. Йүнсел иҫәп алыу кампанияларынан һуң ауыл хужалығына ярҙам итеү буйынса программалар ҡабул ителә, тип иҫәпләй.\nИҫәп алыусылар тиҫтәләгән һорауға яуап ала. Был эштә белгестәргә заман технологиялары ярҙам итә.\nЙорт хужалары иҫәп алыусыны ихатаһына индермәҫкә хоҡуҡлы, йәғни, урам тышында ғына тороп һөйләшергә мөмкин. Бынан тыш, кампания менән шөғөлләнгән белгестәр кешеләрҙе һорауҙарға яуап бирергә өгөтләй алмай. Дөйөм алғанда иһә халыҡ был эшкә ыңғай ҡарай.\nКампания барышында төп иғтибар крәҫтиән-фермер хужалыҡтарына һәм фермерҙарға бүленә. Уларҙың техникаһы, баҫыу-яландары, үҫтергән һәм етештергән продукцияһы һәм башҡалар иҫәпкә алына.\nАуыл хужалығы иҫәбен алыу кампанияһының төп өлөшө 15 августа тамамлана, ә алыҫ һәм таулы райондарҙа 15 ноябргә тиклем дауам итә. Тәү мәғлүмәттәр 2017 йылда биреләсәк, ә йомғаҡ 2018 йылда яһала.


“Китабығыҙҙы сит илдә баҫтырып сығарыр һәм билдәле итер өсөн беҙҙең нәшриәтте һайлағанығыҙҙы сикһеҙ баһалайбыҙ. Уны рекламалауҙа ярҙам итеүҙе үҙебеҙҙең бурыс тип һанайбыҙ, сөнки уның бөтә донъяла китап уҡыусылар араһында ҙур ҡыҙыҡһыныу тыуҙырырына шигебеҙ юҡ, – тип яҙған улар. – Әлеге хаттың маҡсаты – Һеҙгә өс төрлө мөмкинлек биреү: 1) китабығыҙҙы Рәсәйҙең, Украинаның, Белорусияның, Ҡаҙағстандың, Ҡырғыҙстандың университеттары һәм китапханаларына тапшырыу (бар почта сығымдарын нәшриәт үҙ өҫтөнә ала); 2) халыҡ-ара тәнҡитселәрҙән китабығыҙға ревью (йәғни рецензия – авт.) яҙҙырыу; 3) бүләк күсермәһен Лондондан Бөйөк Британия королеваһына йәки премьер-министрына, АҠШ президентына (һайлау – Һеҙҙең ҡарамаҡта) ебәреү”.\nАвтор теләге буйынса, уның инглиз телендә сыҡҡан китабы байтаҡ Евразия илдәренең төп китапханаларына тапшырылған. Ә “Тишекле таш”тың бүләк данаһын нәшриәт авторҙың хаты менән ҡуша Бөйөк Британия королеваһы Елизавета Икенсегә уның тыуған көнөнә бүләк итеп ебәргән. Хатында яҙыусы королеваның ҙур юғалтыуы – ире принц Филипптың вафаты сәбәпле ҡайғыһын уртаҡлашып, былай тип яҙған:\n“Тормоштағы был бушлыҡты бер ни менән дә тултырып булмаҫын аңлап, Һеҙгә рухи ныҡлыҡ, ҡаһарманлыҡ теләйем. 73 йыл буйы бергә йәшәгәнегеҙҙе һәм Һеҙҙең берлек Британия монархияһы тарихында иң оҙайлы, бәхетле булғанын белгәнгә, ғаиләгеҙҙе королдәр, хандар, батшалар, президенттар өсөн генә түгел, беҙҙең планетаның һәр кешеһенә өлгө тип иҫәпләйем.\nХөрмәтле Королева ғали йәнәптәре! Бар күңелдән Һеҙҙе юбилейығыҙ менән ҡотлайым һәм Евразияның үҙәгендә йәшәгән ватандаштарымдың тормошо, мөхәббәте тураһындағы китабымды бүләк итәм”.\n“Тишекле таш” китабы өсөн автор 2017 йылда Стокгольмдә үткән VI Халыҡ-ара әҙәби фестивалдә “Йыл ынтылышы” махсус премияһына лайыҡ булғанын иҫкә төшөрөп китеү урынлы булыр. Ул саҡта “Hertfordshire Press” нәшриәт йорто етәксеһе Марат Әхмәтйәнов: “Үҙенең ҡабатланмаҫ сатира һәм юморы менән атаҡлы башҡорт яҙыусыһы ысын мәғәнәһендә ижади ынтылыш яһаны”, – тип билдәләгәйне. Китапты Евразия ижади гильдияһы рәйесе Лаура Гамильтон да юғары баһалағайны: “Хәҙер инглиз телле уҡыусыларға ла таныш булған башҡорт яҙыусыһы Марсель Сәлимовтың ижады үҙенсәлекле йор алым менән Евразия үҙәгендә йәшәгән көләс, дуҫтарса мөнәсәбәттәге башҡорт халҡының тормошо һәм мәҙәниәте менән таныштыра”.\nҺуңғы йылдарҙа Марсель Сәлимовтың китабы Евразия илдәрендә булып торған күргәҙмә, йәрминкәләрҙә генә түгел, Австралия, Яңы Зеландия, Канада һәм АҠШ-тың онлайн-магазиндарында ла урын алды. Ул донъяла ҙурлығы буйынса икенсе булып торған Британия китапханаһында бар, шулай уҡ уны интернеттағы иң ҙур сауҙа нөктәһе – Амазон аша ла һатып алырға мөмкин.\n"Китап" нәшриәтендә башҡорт телендә донья күргән "Тишекле таш" китабын беҙҙең фирма магазинынан һатып алып, һәр кем үҙенә "королевский" бүләк эшләй ала.\nМәғлүмәт сығанағы, фото: http://bashpredmsk.bashkortostan.ru


Умартасыға – дәүләт ярҙамы » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Иҡтисад » Умартасыға – дәүләт ярҙамы\nУмартасыға – дәүләт ярҙамы 23.11.2011 // Иҡтисад\nҮҙ эшеңде ойоштороуҙы нимәнән башларға һәм буласаҡ пенсия күләмен нисек арттырырға? Йыйған аҡсаны ҡайҙа һаҡлау хәүефһеҙ һәм Интернет-магазиндан әйбер һатып алыуҙың ҡурҡынысы юҡмы? Ошо һәм башҡа бихисап һорауҙарға яуапты хәҙер бер урындан табырға була. Йәштәр финанс үҙәгенең Интернеттағы сайты (адресы: www.mfc-ufa.ru) һәр кемгә ярҙамға киләсәк.\nИҡтисад белеме биреүсе сайт\nУл илдә йәштәр өсөн булдырылған тәүге финанс үҙәге булып танылды һәм сентябрҙән эш башланы. Үҙенең уҡытыу программаһы бар, Интернеттағы сайт ошо йәһәттән эште дауам итә.\n– Виртуаль киңлек иң тәүҙә бөтә мәғлүмәтте бер урындан табыу мөмкинлеге менән отошло. Бында финанс өлкәһендәге яңылыҡтар, төрлө конкурстар һәм олимпиадалар, башҡа ошондай сайттарға тоҫҡамалар табырға була, – ти үҙәктең етәксеһе Айрат Бакаев.\nПорталдың көндәлек файҙалы мәғлүмәткә бай булыуын да һыҙыҡ өҫтөнә алыу зарур. Бында үҙеңә ярашлы страховкалау компанияһын һайларға ярҙам итәсәктәр, йәиһә пластик карталар менән дөрөҫ файҙаланырға өйрәтәсәктәр. Күңел асыу блогы ла бар: мәҫәлән, өйрәтеүсе уйындар – йәштәр өсөн фонд биржаһы, хатта тематик йәнһүрәттәр табырға була.\nБөтә мәғлүмәт бүлектәр буйынса бирелгән, шуға ла үҙеңә кәрәклеһен табыу ауыр булмаясаҡ. Уҡыусылар үҙәк менән бәйләнешкә инә алһын өсөн телефон да, электрон почта ла эшләй. Шулай уҡ финанс үҙәге тураһындағы мәғлүмәтте социаль селтәрҙәрҙә лә табырға мөмкин.\nЯңы ғына эш башлағанға күрәлер, әлегә сайт мәғлүмәт менән тулыһынса тәьмин ителмәгән. Ойоштороусылары ышандырыуынса, ул көндән-көн камиллашасаҡ ҡына.\nБаллы ла, ҡымыҙлы ла...\nБашҡортостанда умартасылыҡты һәм йылҡысылыҡты үҫтереүгә нигеҙ һалынды. Хәҙер ошо йүнәлештә эшләүсе эшҡыуарҙар дәүләт ярҙамына өмөт итә ала, был тармаҡтың үҫешенә өҫтәмә этәргес буласаҡ тип көтөлә.\nБашҡортостан Хөкүмәтенең ҡарары менән 2013 йылға тиклем "Умартасылыҡты үҫтереү һәм бал етештереүҙе арттырыу", "Һауын йылҡысылығын үҫтереү һәм ҡымыҙ етештереүҙе арттырыу" программалары буйынса республика ҡаҙнаһынан субсидия бүлеү тәртибе раҫланған.\nПрограммалар Рәсәй Ауыл хужалығы министрлығы тарафынан хупланған һәм уларҙы бойомға ашырыу өсөн ике яҡлы финанслау шарттарында федераль бюджеттан аҡса бүленгән.\n2011 йылда умартасылар бал ҡорттарын ҡарауға (мәҫәлән, бал ҡыуғыс, кәрәҙ, балауыҙ, рамдар, шәкәр, дарыуҙар, махсус кейем һәм башҡа кәрәкле әйберҙәр һатып алыуға) киткән сығымдарҙың бер өлөшөн кире ҡайтарыуға өмөт итә ала. Һауын йылҡысылығы менән шөғөлләнгән фермерҙарға ла шундай уҡ ярҙам күрһәтелә. Бейә ҡарауға, ҡымыҙ етештереүгә, ем, дарыуҙар, уларҙы һаҡлау сараларын һатып алыуға һәм электр энергияһына киткән сығымдарҙың бер өлөшө уларға дәүләт тарафынан кире ҡайтарыласаҡ.\nЙылдан-йыл былай ҙа ауыл хужалығында үҙ көсөн һынап ҡараусылар арта. Әгәр ҙә балға һәр саҡ ихтыяж булһа һәм бөгөн республика баҙарында уның хаҡы 1500 һумдан 2000-гә тиклем тирбәлһә, ҡымыҙ етештереү күпкә сығымлыраҡ. Шуға ла был тармаҡҡа йүнәлтелгән дәүләт ярҙамы һөҙөмтә бирмәй ҡалмаҫ, фермерҙарға тос ярҙам булыр, моғайын.\nҠала ситендә йорт алғың килһә...\nКем генә бөгөн ҡала ситендәге йорт тураһында хыялланмай? Әйткәндәй, һуңғы арала Өфө янында урынлашҡан өйөн һатырға теләүселәр артҡандан-арта. Хужаларҙың күбеһе ҡыш миҙгеле алдынан уларҙы аҡсаға әйләндереп ҡалырға ашыға, юғиһә, һуңынан һатып алыусылар бермә-бер кәмейәсәк.\nЭйе, күсемһеҙ милеккә ихтыяждың артыу-артмауы ла, нисек кенә сәйер булмаһын, миҙгелгә бәйле. Йәй торлаҡ эҙләүселәр күберәк булһа, ҡыш, әлбиттә, аҙая. Быйыл, былтырғы менән сағыштырғанда, йорт һатырға теләүселәр һаны күберәк. Бигерәк тә Нуғай һәм Зубов биҫтәләренән торлаҡ тәҡдим итеүселәр күп. Уларҙың күбеһе, нигеҙҙә, милегендә биләмәһе булған коттедж йә таунхаус.\nТорлаҡтың ҡайҙа урынлашыуы (йылға-күл буйында, урман янында), ҡасабаға йыл әйләнәһенә юл булыуы, газдың һәм һыуҙың үтеү-үтмәүе лә хаҡтарға ныҡ йоғонто яһай. Шулай уҡ уға яҡын-тирәлә башҡа йорттарҙың, баҡсаларҙың күплеге лә тәьҫир итә.\nҠала ситендә өй һатып алырға теләүселәрҙе Шишмә ҡасабаһы, Булгаков, Нуғай, Дим һәм Затон биҫтәләре тарафтарындағы тәҡдимдәр ҡыҙыҡһындыра. Шулай уҡ Иглин йүнәлешендә йәшәргә теләүселәр байтаҡ ҡына. Күптәр майҙаны 200 квадрат метрҙан ашмаған торлаҡ һатып алырға теләй, ә унан ҙурыраҡтарына ихтыяж бәләкәй. Нигеҙҙә, халыҡты үтә ҡиммәт булмаған, йыл әйләнәһенә йәшәү өсөн дә, йәйен ял итеүгә лә яраҡлы йорттар ҡыҙыҡһындыра.\nТотош уҡырға 1 580\nТотош уҡырға 644\nТотош уҡырға 684\nТотош уҡырға 641\nТотош уҡырға 691\nТотош уҡырға 688\nТотош уҡырға 599\nТотош уҡырға 681


Өфөлә ҡала төҙөлөшөн проектлауҙың яңы нормативтары ғәмәлгә индерелде // Иҡтисад | новости башинформ.рф\nӨфөлә ҡала төҙөлөшөн проектлауҙың яңы нормативтары ғәмәлгә индерелде\n11:49, 3 марта 2010 Иҡтисад\nРеспубликаның баш ҡалаһында Өфө ҡалаһы ҡала округының ҡала төҙөлөшөн проектлауҙың яңы нормативтары эшләй. Документтар Өфө ҡала төҙөлөшө һәм архитектураһының баш идаралығы һәм Өфө Баш архитектураһының «Архитектура-планлаштырыу бюроһы» муниципаль унитар предприятиеһы менән әҙерләнгән.\n— Был нормативтар — РФ Ҡала төҙөлөшө кодексының талабы, — тип хәбәр итте Өфөлә үткән матбуғат конференцияһында Өфө мэрияһының архитектура һәм төҙөлөш баш идаралығының начальнигы урынбаҫары Галина Чиглинцева. – Улар Рәсәй һәм Башҡортостан Республикаһының ғәмәлдәге ҡануниәтенә, янғын хәүефһеҙлеге буйынса техник регламентҡа ярашлы әҙерләнгән, шулай уҡ ҡаланың был өлкәгә ҡағылышы булған бар хеҙмәттәре һәм ойошмалары менән килешеү буйынса башҡарылған. Был документтарҙа халыҡ йәшәйешен уңайлы шарттар менән тәьмин итеүҙе иҫәпләүҙең минималь күрһәткестәре республика нормативтарындағы күрһәткестәрҙән түбән була алмай. Ә транспорт һәм спорт ҡоролмаларына килгәндә иһә, бында улар артып уҡ киткән.\nГалина Чиглинцева билдәләүенсә, нормативтар республиканың баш ҡалаһы статусын иҫәпкә алып, Өфөнөң тотороҡло үҫешен тәьмин итеүгә йүнәлтелгән. Тәбиғи-экологик мөхитте рациональ файҙаланыу, ҡаланың мәҙәни һәм тарихи мираҫы һаналған ҡомартҡыларҙы һаҡлау һәм тергеҙеү ҙә мөһим параметрҙар иҫәбендә.\nНормативтар Өфө биләмәһендә эшмәкәрлек алып барған бар төҙөлөш субъекттары менән мотлаҡ үтәлергә тейеш.


«Һуңғы ҡыңғырау»: 24-25 майҙа Башҡортостан магазиндарына алкоголь һатыу тыйыла // Иҡтисад | новости башинформ.рф\n12:25, 21 мая 2018 Иҡтисад\nФото: БР Сауҙа буйынса дәүләт комитеты\n«Һуңғы ҡыңғырау»: 24-25 майҙа Башҡортостан магазиндарына алкоголь һатыу тыйыла Фото: БР Сауҙа буйынса дәүләт комитеты\n24 һәм 25 майҙа — «Һуңғы ҡыңғырау»ҙы уҙғарыу көндәрендә — Башҡортостан магазиндарында алкоголь һатыу тыйыла.\nБыл тыйыу республика биләмәһендә 2017 йылда ғәмәлгә индерелде. Уны боҙған өсөн штраф ҡаралған. Продукцияны тартып алыу менән йәки унһыҙ штраф вазифалы кешеләр өсөн ул – 20-40 мең һум, юридик шәхестәр өсөн 100-300 мең һум тәшкил итә.\n«Һуңғы ҡыңғырау» көндө алкоголле продукцияны һатыуҙы тыйыу профилактик һәм тәрбиәүи маҡсатҡа эйә, тип билдәләнеләр Башҡортостандың Сауҙа буйынса дәүләт комитетында.\nАлдан «Башинформ» агентлығы хәбәр иткәнсә, быйыл республика мәктәптәрен 18 меңдән ашыу 11 класс уҡыусыһы тамамлай.\nТуғыҙынсы класс уҡыусылары өсөн «Һуңғы ҡыңғырау» — 24 майҙа, 11-селәр өсөн 25 майҙа була. 11-селәрҙә аттестат тапшырыу һәм сығарылыш балдары БДИ һөҙөмтәләрен алғандан һуң 23 июндә ойошторола. Туғыҙҙарға берҙәм аттестат тапшырыу көнөн төп дөйөм белем биреү мәғариф программалары буйынса дәүләт йомғаҡлау аттестацияһының резерв көндәрен уҙғарыуҙы иҫәпкә алып, һәр муниципалитет үҙҙалы билдәләй.\nБынан тыш, баш ҡалала 26 майҙа, йолаға әүерелгән, сығарылыш уҡыусыларының Яҙғы балы була.\nТеги: сауҙа, алкоголь, һуңғы ҡыңғырау